sagorsarker/bangla-wikipedia huggingface dataset:
ক্যাথরিন স্টিহলার

ক্যাথরিন ডালিং টেলর স্টিহলার (বিবাহপূর্ব সময়ে: টেলর; জন্ম ৩০ জুলাই ১৯৭৩) একজন স্কটিশ প্রাক্তন রাজনীতিবিদ যিনি ক্রিয়েটিভ কমন্সের প্রধান নির্বাহী কর্মকর্তা (সিইও)। স্কটিশ লেবার পার্টির সদস্য, তিনি ১৯৯৯ থেকে ২০১৯ সাল পর্যন্ত স্কটল্যান্ডের জন্য ইউরোপীয় সংসদের (এমইপি) সদস্য ছিলেন।
ইউরোপীয় পার্লামেন্ট ত্যাগ করার পর তিনি সর্বপ্রথম অলাভজনক সংস্থা ওপেন নলেজ ফাউন্ডেশনের সিইও হিসেবে এবং আগস্ট ২০২০ থেকে ক্রিয়েটিভ কমন্সের সিইও হিসেবে দায়িত্ব পালন করছেন।
২০১৪ সালের অক্টোবরে তিনি সেন্ট অ্যান্ড্রুজ বিশ্ববিদ্যালয়ের ৫২তম রেক্টর হিসাবে নির্বাচিত হন।
স্টিহলার কোল্টনেস হাই স্কুলে শিক্ষিত হন, পরে সেন্ট অ্যান্ড্রুজ বিশ্ববিদ্যালয়ে যান; যেখানে তিনি আন্তর্জাতিক সম্পর্ক এবং ভূগোল বিষয়ে যৌথ সম্মানের সাথে এমএ এবং আন্তর্জাতিক নিরাপত্তা স্টাডিজে স্নাতকোত্তর এমএলিট অর্জন করেন।
সেন্ট অ্যান্ড্রুজের একজন ছাত্রী থাকাকালীন, তিনি ১৯৯৪-৯৫ সাল থেকে দায়িত্ব পালনকারী স্টুডেন্টস অ্যাসোসিয়েশনের সভাপতি নির্বাচিত হন। তিনি ১৯৯৩-৯৫সাল থেকে লেবার পার্টির স্কটিশ কার্যনির্বাহী কমিটিতেও কাজ করেছেন এবং ১৯৯৫-৯৭ সাল থেকে জাতীয় নির্বাহী কমিটির তরুণ শ্রম প্রতিনিধি ছিলেন। একজন স্নাতকোত্তর ছাত্রী থাকাকালীন, তিনি 1997 সালের সাধারণ নির্বাচনে অ্যাঙ্গাস নির্বাচনী এলাকায় দাঁড়িয়েছিলেন। তবে তিনি নির্বাচিত হননি। বরং সেবার তিনি রক্ষণশীলদের সেবাস্তিয়ান এএ লেসলি এবং স্কটিশ ন্যাশনাল পার্টির অ্যান্ড্রু ওয়েলশের পরে তৃতীয় স্থানে নির্বাচিত হন।
স্টিহলার অ্যাবারডিন সাউথের সংসদ সদস্য অ্যান বেগের জন্য কাজ করেছেন, একজন গবেষক হিসেবে। ১৯৯৯ সালের ইউরোপীয় পার্লামেন্ট নির্বাচনে স্কটল্যান্ডের লেবার পার্টির তালিকায় তাকে তৃতীয় স্থানে রাখা হয়েছিল। তাই ২৫ বছর বয়সে যুক্তরাজ্যের সর্বকনিষ্ঠ এমইপি হয়ে d'Hondt নির্বাচনী ব্যবস্থার অধীনে তৃতীয় লেবার পার্টির আসন গ্রহণ করেছিলেন।
স্টিহলার ২০০৪ এবং ২০০৯ সালে স্কটল্যান্ডের জন্য এমইপি হিসাবে পুনরায় নির্বাচিত হন। তিনি ২০০৬ ডানফার্মলাইন এবং ওয়েস্ট ফিফ উপ-নির্বাচনে লেবার প্রার্থী ছিলেন, কিন্তু তিনি ব্যর্থ হন। তিনি ইপিএলপি-এর ডেপুটি লিডার হিসেবে দায়িত্ব পালন করেন এবং স্বাস্থ্য ও মৎস্য বিষয়ক শ্রমের ইউরো মুখপাত্র হিসেবে দায়িত্ব পালন করেন। স্টিহলার ছিলেন ভোক্তা অধিকার সংক্রান্ত শ্রমের ইউরো-মুখপাত্র এবং অর্থনৈতিক ও আর্থিক বিষয়ক কমিটিতে একমাত্র স্কটিশ এমইপি ছিলেন।
তিনি ২০১৬ লেবার পার্টি (ইউকে) নেতৃত্ব নির্বাচনে ওয়েন স্মিথকে সমর্থন করেছিলেন।
তিনি একটি নতুন ভূমিকা নিতে ৩১শে জানুয়ারী ২০১৯-এ এমইপি হিসাবে পদত্যাগ করেছিলেন। ২৯শে মার্চ ২০১৯-এ যুক্তরাজ্যের [তৎকালীন] ইইউ থেকে আসন্ন প্রস্থানের কারণে তার আসনটি খালি রাখা হয়েছিল এবং স্কটিশ লেবার পার্টি দ্বারা পূরণ করা হয়নি।
স্টিহলারকে ২০১৯ সালে জন্মদিনের সম্মানে অর্ডার অফ দ্য ব্রিটিশ এম্পায়ার (ওবিউ) অফিসার নিযুক্ত করা হয়েছিল।
নভেম্বর ২০১৮-এ, স্টিহলারকে ওপেন নলেজ ফাউন্ডেশনের নতুন প্রধান নির্বাহী কর্মকর্তা হিসেবে নিযুক্ত করা হয়েছিল। তিনি ফেব্রুয়ারী ২০১৯-এ এই বিষয়ে ভূমিকা নিতে ৩১ জানুয়ারী ২০১৯-এ এমইপি পদ থেকে সরে দাঁড়ান। ৯ জুলাই ১০১০-এ, ক্রিয়েটিভ কমন্স ঘোষণা করে যে তিনি ‌১৭ আগস্ট ২০২০ এ নতুন সিইও হবেন। ২০২২ সালে তিনি এডিনবার্গের রয়্যাল সোসাইটির ফেলো নির্বাচিত হন।
হোসে ব্রাশি

হোসে ব্রাশি (, ; ২৬ ডিসেম্বর ১৮৯২ – ২২ আগস্ট ১৯৬৭) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
ব্রাশি ১৯০৮ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৬ সাল পর্যন্ত তিনি সর্বমোট ১৪ ম্যাচে ৩টি গোল করেছিলেন। তিনি উরুগুয়ের হয়ে সর্বমোট একুশটি দক্ষিণ আমেরিকান চ্যাম্পিয়নশিপে অংশগ্রহণ করেছিলেন, যেখানে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
ব্রাশি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।
হোসে ব্রাশি ১৮৯২ সালের ২৬শে ডিসেম্বর তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৭ সালের ২২শে আগস্ট তারিখে, উরুগুয়েতে ৭৪ বছর বয়সে তিনি মৃত্যুবরণ করেছেন।
বনানী বিদ্যানিকেতন স্কুল অ্যান্ড কলেজ

বনানী বিদ্যানিকেতন স্কুল অ্যান্ড কলেজ বাংলাদেশের রাজধানী ঢাকার বনানীতে অবস্থিত একটি স্কুল ও কলেজ।
বনানী বিদ্যানিকেতন প্রতিষ্ঠানটি ১৯৭২ সালে প্রাক্তন শিক্ষামন্ত্রী এ.এন.এম. ইউসুফ আলী এবং ডিআইটির প্রাক্তন চেয়ারম্যান যিনি ৭.৫ বিঘা জমি দান করেছিলেন, "বনানী নবারুণ সোসাইটির সদস্য", ফরিদপুর ২ এলাকার সাবেক জাতীয় পরিষদ সদস্য (এমএনএ ১৯৭০) ও গণপরিষদ সদস্য (এমসিএ,১৯৭২),ফরিদপুর ৩ থেকে স্বতন্ত্র 
নিব্বাচিত বাংলাদেশ জাতীয় সংসদ সদস্য (এমপি,১৯৭৩) সৈয়দ কামরুল ইসলাম মোহাম্মদ সালেহউদ্দিন (ফরিদপুর-৩) এর উপস্থিতিতে মাত্র ১৯৭জন শিক্ষার্থী নিয়ে প্রতিষ্ঠিত হয়েছিল। বনানী বিদ্যানিকেতন স্কুলটি ১৯৭২ সালের ৩১ জানুয়ারি পাকিস্তানি নাগরিক ওসমানের একটি পরিত্যক্ত বাড়িতে যাত্রা শুরু করে। ঢাকার আজিমপুর স্কুলের শিক্ষিকা মিসেস আয়েশা আমিন (লিলি) ছিলেন এই বিদ্যালয়ের প্রতিষ্ঠাতা ও প্রথম অধ্যক্ষ। পরবর্তীতে বিদ্যালয়টি স্থায়ী ক্যাম্পাসে পরিবর্তন হয়। বনানী বিদ্যানিকেতন ২০০১ সালে ঢাকা সিটি কর্পোরেশনের শ্রেষ্ঠ প্রতিষ্ঠান হিসেবে পুরস্কৃত হয়
লাই জাতি

এককথায় বলতে গেলে, লাই হল মিজোরামের লাই স্বায়ত্তশাসিত জেলা পরিষদের আয়ত্তাধীন বসবাসরত একটি জাতি। এই এলাকার বাইরেও তারা মিজোরামে ছড়িয়ে ছিটিয়ে আছে এবং মিজোরামের অনেক লাই নিজদের পাউই নামে পরিচয় দিতে পছন্দ করে। ঐতিহাসিক দৃষ্টিকোণ থেকে, লাই তথাকথিত চিন-কুকি-মিজোর প্রভাবশালী উপজাতিগুলোর মধ্যে একটি। সম্প্রদায়টি বিশ্বের বিভিন্ন অংশে ছড়িয়ে ছিটিয়ে রয়েছে, প্রধানত মিজোরামে (খুয়াফো এবং থলান্টলাং/তুইচাক পাওইহ), চিনকেন্দ্রিক বার্মার বিভিন্ন পাহাড় (হাখা, থান্টলাং, ওয়েবুলা, জোখুয়া, কেইফাও , ফালাম) এবং দক্ষিণ বাংলাদেশের ( বম নামে পরিচিত) কিছু অঞ্চলে এদের বসতি রয়েছে।
১৯৯১ সালে এই গোষ্ঠীর মোট জনসংখ্যা ছিল প্রায় ১,৭০০,০০০। লাইমি নামটি দিয়ে প্রায়শই চিন পাহাড় বা মধ্য চিনে বসবাসকারী চিন জাতিকেও বোঝায়। এসব পাহাড়ের মধ্যে রয়েছে হাখা, থান্টলাং, ফালাম ইত্যাদি। 
চিন রাজ্যের আয়তন ১৩,৯০৭ বর্গ মাইল। এর পূর্বে সাগাইং বিভাগ, দক্ষিণ-পূর্বে ম্যাগওয়ে বিভাগ, দক্ষিণে রাখাইন রাজ্য এবং পশ্চিমে মিজোরামের অবস্থান। ২০১৪ সালের মায়ানমার জনসংখ্যা ও আবাসন শুমারি অনুযায়ী চিন রাজ্যের জনসংখ্যা প্রায় ৪৭৮,৮০১, যার মধ্যে ৪৭.৯৫% পুরুষ এবং ৫২.০৫% নারী৷ হাখা হল চিন রাজ্যের রাজধানী শহর এবং এখানে হাখা, হন্তলাং, ফালাম, তিদ্দিম, টোনজাং, মাতুপি, মিন্দাত, কানপালেত এবং পালেতওয়া নামে নয়টি জনপদ রয়েছে। প্রতিটি জনপদে তাদের নিজস্ব উপজাতি রয়েছে এবং প্রায় ৫৩টি উপজাতি রয়েছে। চিন ভাষার প্রায় ৪৫টি উপভাষা রয়েছে। এর মধ্যে, সর্বাধিক বহুল কথ্য উপভাষাগুলো হল: 
"প্রতিটি উপভাষা এতই আলাদা যে যারা বিভিন্ন উপভাষায় কথা বলে তারা সম্ভবত একে অপরকে বুঝতে পারবে না"। 
চিন সংস্কৃতিতে সাধারণ করমর্দন একটি সাধারণ অভিবাদন।
লাইমিদের জন্য সবচেয়ে সাধারণ খেলা হল ফুটবল, ভলিবল এবং কুস্তি।
প্রথম খ্রিস্টান ধর্মপ্রচারক ছিলেন আর্থার কারসন এবং তার স্ত্রী লরা ১৫ মার্চ ১৮৯৯ সালে হাকা অঞ্চলে আসেন। বর্তমানে, চিনের সংখ্যাগরিষ্ঠই খ্রিস্টান।
ফিলিস্তিনি কুফিয়াহ

ফিলিস্তিনি কুফিয়াহ ( আরবি : كوفية فلسطينية) হল সাদা ও কালো রং মিশ্রিত একটি স্কার্ফ, যা সাধারণত গলায় বা মাথায় আগল দিয়ে পরা হয়। ফিলিস্তিনি কুফিয়াহ এখন একটি জাতীয় ফিলিস্তিনি প্রতীক হয়ে উঠেছে এবং এর ব্যবহার আরববিশ্বকে অতিক্রম করে সারাবিশ্বে প্রসিদ্ধ হয়ে গিয়েছে। এটিকে ইসরায়েলের সাথে সংঘাতে ফিলিস্তিনি জনগণের সাথে সংহতি প্রদর্শনের মাধ্যম হিসেবে পরিধান করা হয় এবং এটি সাধারণভাবে আন্তর্জাতিকতাবাদী বামদের কর্মীদের মধ্যে জনপ্রিয়তা অর্জন করেছে।
মারা জাতি

মারা হল ভারতের মিজোরামের আদি বাসিন্দা এবং উত্তর-পূর্ব ভারতের স্থানীয় বাসিন্দা জাতিগোষ্ঠী। এদের বেশিরভাগই মিজোরাম রাজ্যের মারা স্বায়ত্তশাসিত জেলা পরিষদ অঞ্চলে বসবাস করে, এখানে তারা স্থানীয় পরিসরে সংখ্যাগরিষ্ঠ জনগোষ্ঠী। মারা জাতিরো লোকজন ভারতের কুকি ও মিজো এবং মিয়ানমারের কাচিন, কারেন, শান এবং চিনদের সাথে গভীরভাবে সম্পর্কিত। মায়ানমারের চিন রাজ্যের (বার্মা) দক্ষিণ-পশ্চিম ও দক্ষিণ-মধ্য অংশেও উল্লেখযোগ্য সংখ্যক মারা ব্যক্তি বাস করেন। ভারতের মারা পরিষদ এলাকার সংলগ্ন অঞ্চলটির বেশিরভাগ অংশই কোলোডিন / ছিমতুইপুই / বেইনো নদী দ্বারা বিভক্ত, এই বিভক্তি একটি আন্তর্জাতিক সীমানা তৈরি করেছে।
তারা বহু রকম উপজাতীয় নামে বহির্বিশ্বে বিস্তৃত হয়েছে। মারারা আগে "মাগা", "মিরম", "বাউংশেল", "মারিং", "জিউ" বা "জাও/ঝো", "খুয়াংসাই" নামে পরিচিত ছিল। উপরন্তু তারা তলাকাও/ লুসাইদের মাঝে লাখের, লাইদের মাঝে "মিরাম" ও "খুমি এবং" দাই, শো, মাতু ও রাখাইং জনগণের মাঝে "শেন্দু" নামে পরিচিত ছিল । পুরানো নামের পরিবর্তে ১৯৭৮ সালে মিজোরাম রাজ্যের তফসিলি উপজাতিদের তালিকায় নতুন নাম হিসেবে মারা শব্দটি যুক্ত করা হয়েছিল। তারা মিজোরামের সিহা বা সাইহা জেলায় একটি স্বতন্ত্র উপজাতীয় গোষ্ঠী হিসেবে সমাদৃত, পাশাপাশি পালেতওয়া শহরের উত্তর অংশ এবং মাতুপি শহর, থলান্টলাং শহরের পশ্চিম ও দক্ষিণ অংশ এবং হাখা শহরের দক্ষিণ অংশজুড়ে তাদের বসতি রয়েছে। বর্তমানে তারা নিজেদেরকে "মারা" বলেই উল্লেখ করে।
কোয়েম্বাটুরের সংস্কৃতি

"দক্ষিণ ভারতের ম্যানচেস্টার" নামে পরিচিত কোয়েম্বাটুর। কোয়েম্বাটুরের সংস্কৃতি তামিলনাড়ুর পশ্চিমাঞ্চলীয় কঙ্গু নাড়ু অঞ্চলের সংস্কৃতির উপর ভিত্তি করে তৈরি। এটি ভারতের অন্য যেকোনো শহরের থেকে আলাদা। একটি বিশ্বজনীন শহর হওয়ায়, শহরের সংস্কৃতি তার বৈচিত্র্যময় জনসংখ্যাকে প্রতিফলিত করে যার ফলে একটি অনন্য মিশ্রণ ঘটেছে। যদিও এটি সাধারণত একটি ঐতিহ্যবাহী শহর হিসাবে বিবেচিত হয় তবুও কোয়েম্বাটুর তামিলনাড়ুর অন্যান্য শহরের তুলনায় আরও বৈচিত্র্যময় এবং সর্বজনীন। তামিলনাড়ুর ঐতিহ্যবাহী সঙ্গীত, নৃত্য এবং অন্যান্য সমস্ত শিল্পরীতি শহরে খুবই জনপ্রিয়। ঐতিহ্যবাহী খাবার থেকে শুরু করে ফাস্ট ফুড, প্রাচীন মন্দির স্থাপত্য থেকে আধুনিক উচ্চভূমি এবং শাস্ত্রীয় সঙ্গীত ও নৃত্য থেকে শুরু করে শহরের ক্রমবর্ধমান নাইট লাইফ পর্যন্ত সংস্কৃতির এক অনন্য মিশ্রণ খুঁজে পেতে পারেন এখানে। কোয়েম্বাটুর এবং এর জনগণের উদ্যোক্তাতার জন্য একটি খ্যাতি রয়েছে।
ইরুলা জাতি

ইরুলা হল একটি দ্রাবিড় জাতিগোষ্ঠী যারা ভারতের তামিলনাড়ু, কেরালা এবং কর্ণাটক রাজ্যে বসবাস করে। তারা ইরুলিগা নামেও পরিচিত। এটি একটি তফসিলি উপজাতি এবং এই অঞ্চলে তাদের জনসংখ্যা প্রায় ২০০,০০০ জন। ইরুলা জাতিগোষ্ঠীর লোকজন নিজেদের "ইরুলার" বলে থাকে এবং তারা ইরুলা ভাষায় কথা বলে, যা দ্রাবিড় ভাষা-পরিবারের অন্তর্গত। 
তামিল এবং মালয়ালম ভাষায় "ইরুলার" অর্থ "অন্ধকার মানুষ", মূল শব্দ "ইরুল" থেকে এটির উৎপত্তি, যার অর্থ "অন্ধকার।" থার্স্টন অনুমান করেছিলেন যে নামটি সম্ভবত জঙ্গলের অন্ধকারকে নির্দেশ করে যেখানে তারা বসবাস করত বা তাদের গাঢ় ত্বকের বর্ণকে ইঙ্গিত করে। 
এই উপজাতির সদস্য সংখ্যা প্রায় ২০০,০০০ যা তিনটি রাজ্যে ছড়িয়ে পড়েছে: তামিলনাড়ুতে ১৮৯,৬২১, কেরালায় ২৭,৭২১ এবং কর্ণাটকে ১০,২৫৯ জন। কর্ণাটকে তারা ইরুলিগাস নামে পরিচিত। ইরুলারা প্রধানত উত্তর তামিলনাড়ুতে বসবাস করে: পশ্চিমে কৃষ্ণগিরি এবং ধর্মপুরী জেলা থেকে দক্ষিণে আরিয়ালুর এবং কুড্ডালোর জেলা এবং উত্তরে তিরুভাল্লুর জেলা পর্যন্ত বিস্তৃত একটি কীলকের মধ্যে তাদের বসতি রয়েছে। কোয়েম্বাটোর এবং নীলগিরি জেলায় তারা জনসংখ্যয় কম এবং থার্স্টন একটি ভিন্ন জনসংখ্যা হিসাবে তাদেরকে শ্রেণীবদ্ধ করেছে। কেরালাতে ইরুলারা পালাক্কাদ জেলায় এবং কর্ণাটকে তারা রামানগর এবং ব্যাঙ্গালোর জেলাকেন্দ্রিক বসবাস করছে।
ইয়েলমেন এট আল (২০১৯) এর একটি সমীক্ষায় দেখা গেছে যে ইরুলা আদিবাসীদের প্রাচীন পূর্বপুরুষ দক্ষিণ ভারতীয়। রাখিগড়িতে পাওয়া সিন্ধু সভ্যতার একটি কঙ্কালের ডিএনএ বিশ্লেষণ (২০১৮) ভারতের অন্য যেকোনো আধুনিক জাতিগোষ্ঠীর তুলনায় ইরুলা জনগণের সাথে অধিকতর সাদৃশ্যপূর্ণ মনে হয়। 
ইরুলারা ইরুলা ভাষায় কথা বলে, এটি একটি দ্রাবিড় ভাষা যা তামিলের সাথে ঘনিষ্ঠভাবে সম্পর্কিত।
ম্যাঙ্গালোরীয় রন্ধনশৈলী

ম্যাঙ্গালোরীয় রন্ধনপ্রণালী হল ম্যাঙ্গালোরের সমস্ত রন্ধনপ্রণালীকে একসাথে দেওয়া একটি নাম।
যেহেতু ম্যাঙ্গালোর একটি উপকূলীয় শহর, তাই এখানকার বেশিরভাগ মানুষের প্রধান খাদ্য হল মাছ। ম্যাঙ্গালোরীয় ক্যাথলিকদের "সন্না-দুকরা মাস" ( "সন্না" - টডি বা খামির দিয়ে গাঁজানো ইডলি ; "দুকরা মাস" - শূকরের মাংস ), "শূকরের মাংস বাফাত", "সরপোটেল" এবং মুসলমানদের মাটন বিরিয়ানি সুপরিচিত খাবার। "হাপ্পালা", "স্যান্ডি"গেএবং "পুলি মুঞ্চির" মতো জলখাবার ম্যাঙ্গালোরের বিশেষত্ব। "খালি" (টডি) হল নারকেল ফুলের রস থেকে তৈরি একটি জনপ্রিয় দেশী মদ।
এখানকার তরকারিতে প্রচুর নারকেল ও কারি পাতা ব্যবহার করা হয়। এছাড়াও আদা, রসুন এবং লঙ্কাও ব্যবহার করা হয়। ম্যাঙ্গালোরীয় ক্যাথলিক রন্ধনপ্রণালীতে স্বতন্ত্র পর্তুগিজ প্রভাব রয়েছে, যেমনটি দেখা যায় "লাইতাওতে", এটি হল বিখ্যাত শূকরের মাংসের রোস্ট, যেটি বিবাহের নৈশভোজে সবচেয়ে উল্লেখযোগ্য খাদ্য ("পিস ডি রেজিস্ট্যান্স") হিসেবে পরিবেশন করা হয়, এবং আছে "শূকরের মাংসের সরপোটেল"। ম্যাঙ্গালোরীয় ক্যাথলিকরা তাদের বেশিরভাগ শূকরের মাংসের সুস্বাদু খাবারে শূকরের মাংসের রক্ত এবং অন্যান্য অংশ মিশ্রিত করে যেমনটি দেখা যায় "শূকরের মাংস বাফাত", "ক্যাবিডেলা" এবং "কালিজে উন কিটি"তে (হৃৎপিণ্ড এবং অন্ত্র)। "সন্না-দুকরা মাস" ( "সন্না" - টডি বা খামির দিয়ে গাঁজানো ইডলি ; "দুকরা মাস" - শুয়োরের মাংস ) এবং "উন্দে-দুকরা মাস" ( "উন্দে" - খামিরযুক্ত রুটি ; "দুকরা মাস" - শূকরের মাংস) জনপ্রিয় খাবার। "চিকেন ইন্দাজ" জাতীয় খাবারের সাথে "বোকরিয়া মাস" ( মাটন ) এবং "কুঙ্কড়া মাস" (মুরগি) জনপ্রিয়। ঐতিহ্যবাহী "রোসাচি কাড়ি" (রস কারি) হল "রস" ( নারকেলের দুধ) দিয়ে তৈরি একটি মাছের তরকারি, যেটি বেশ জনপ্রিয়। এটি "রস" (অভিষেক) অনুষ্ঠানে পরিবেশন করা হয় যেটি ম্যাঙ্গালোরিয়ান ক্যাথলিক বিয়ের এক বা দুই দিন আগে অনুষ্ঠিত হয়। তাদের মাছের তরকারি, বিশেষ করে তাদের মাছের ডিমের তরকারি সমগ্র উপকূলীয় ভারতে এর স্বাদের জন্য পরিচিত, এছাড়াও সুপরিচিত তাদের শৈলীতে ভাজা মাছ। শেভেও রোস এবং পাথাল বাকরি ("কোরি রোটির" একটি রূপ) হল শুকনো চালের ফ্লেক্স যা মুরগির খাবারের ঝোলে ডুবিয়ে রাখা হয়।
পূর্ব এশীয় জাতি

পূর্ব এশীয় জাতি (পূর্ব এশীয়) বলতে পূর্ব এশিয়ার মানুষদেরকে বুঝানো হয় যার মধ্যে রয়েছে চীন, তাইওয়ান, জাপান, মঙ্গোলিয়া, উত্তর কোরিয়া এবং দক্ষিণ কোরিয়া। এই অঞ্চলের সবগুলো দেশের সম্মিলিত মোট জনসংখ্যা ১.৬৭৭ বিলিয়ন এবং ২০২০ সালের হিসেব অনুযায়ী বিশ্বের জনসংখ্যার ২১% হবে বলে অনুমান করা হয়েছে। 
পূর্ব এশিয়ার মূল জাতিগোষ্ঠী হল চীনা, কোরিয়ান এবং জাপানিজ । পূর্ব এশিয়ার অন্যান্য জাতিগোষ্ঠীর মধ্যে রয়েছে আইনু, বাই, মাঞ্চুস, মঙ্গোল এবং অন্যান্য মঙ্গোলিক জনগণ, নিভখ, কিয়াং, রিউকুয়ান্স, তিব্বতি এবং ইয়াকুত । 
পূর্ব এশিয়ার প্রধান ভাষা পরিবারগুলো হল চৈনিক, জাপোনিক এবং কোরিয়ান পরিবার। অন্যান্য ভাষা পরিবারগুলোর মধ্যে রয়েছে তিবেতো-বর্মন, আইনু ভাষা, মঙ্গোলিক, তুঙ্গুসিক, তুর্কিীয়, হমং-মিয়েন, তাই-কাদাই, অস্ট্রোনেশীয় এবং অস্ট্রোএশিয়াটিক । 
যুগে যুগে, ঐতিহাসিকভাবে পূর্ব এশিয়ায় সবচেয়ে বেশি প্রভাব পড়েছে চীন থেকে। চীনের সাংস্কৃতিক প্রভাবের সময়কাল সাধারণত মঙ্গোলিয়া বাদে পূর্ব এশিয়ার সভ্যতার ভিত্তি স্থাপনপূর্বক সিনোস্ফিয়ার নামে পরিচিত। চীনা সংস্কৃতি কেবল তার নিজস্ব সমাজ ও সভ্যতার ভিত্তি হিসেবে কাজ করেনি, বরং তার পূর্ব এশিয়ার প্রতিবেশী জাপান এবং কোরিয়ার জন্যও কাজ করেছে। চীনা সভ্যতার জ্ঞান এবং চতুরতা এবং চীনা সাহিত্য ও সংস্কৃতির ধ্রুপদগুলোকে পূর্ব এশিয়ায় একটি সভ্য জীবনের ভিত্তি হিসাবে দেখা হয়েছিল। চীন এই সংস্কৃতি একটি বাহক হিসাবে কাজ করেছিল যার মাধ্যমে কনফুসিয়ান নৈতিক দর্শন, চীনা পঞ্জিকা পদ্ধতি, রাজনৈতিক ও আইনী ব্যবস্থা, স্থাপত্য শৈলী, খাদ্য, পরিভাষা, প্রতিষ্ঠান, ধর্মীয় বিশ্বাস, সাম্রাজ্যিক পরীক্ষা যা চীনা ধ্রুপদ, রাজনৈতিক দর্শন এবং সংস্কৃতির জ্ঞানের উপর জোর দেয়। চীন এবং পূর্ব এশিয়ায় চীনের সাংস্কৃতিক প্রভাবের সম্পর্ককে ইউরোপ এবং পশ্চিম বিশ্বে গ্রিকো-রোমান সভ্যতার ঐতিহাসিক প্রভাবের সাথে তুলনা করা হয়। 
অ্যালকোহল ঘনিষ্ঠ প্রতিক্রিয়া হল ৩৬% পূর্ব এশীয়দের মাঝে অ্যালকোহল পান করার ফলে দেখা দেওয়া বৈশিষ্ট্যগত শারীরবৃত্তীয় মুখ-প্রতিক্রিয়া।
জাস্টিন রোইল্যান্ড

জানুয়ারী ২০২১-এ, রইলান্ড তার প্রথম অবিনিময়যোগ্য নিদর্শন আর্ট সংগ্রহে এক ডজনেরও বেশি শিল্পকর্ম অফার করেছে, যার শিরোনাম "আমি সেরা করতে পারি"। তার সবচেয়ে বেশি বিক্রি হওয়া টুকরোটি ছিল তার "সিম্পসনদের" শ্রদ্ধা "দ্য স্মিন্টনস", $২৯০১০০ এ বিক্রি হয়েছে। সংগ্রহটি মোট $১.৬৫ মিলিয়নে বিক্রি হয়েছে। রয়ল্যান্ডও তার প্রথম পেইন্টিং, "মাইপিপলফ্রেন্ড" শিরোনাম, ২০২১ সালের জুলাইয়ে সোথেবি'স দ্বারা নিলামের মাধ্যমে বিক্রি করেছিলেন 
২০২২ সালের হ্যালোউইনে, রয়ল্যান্ড প্যারাডাইম ভেঞ্চারস-এর সাথে "আর্ট গব্লারস" নামে একটি জেনারেটিভ এনএফটি প্রকল্প প্রকাশ করেছে।
২০২০ সালের আগস্টে,একটি অভিযোগের ঘটনায় ক্যালিফোর্নিয়ার অরেঞ্জ কাউন্টিতে রয়ল্যান্ডকে গ্রেফতার করা হয়েছিল এবং তাকে অপরাধমূলক গার্হস্থ্য ব্যাটারি এবং মিথ্যা কারাদণ্ডের অভিযোগে অভিযুক্ত করা হয়েছিল য়া ২০২০ সালের জানুয়ারিতে একটি অজ্ঞাতনামা মহিলার সাথে জড়িত থাকা ছিলো কারণ হিসাবে । রয়ল্যান্ডকে জামিনে মুক্তি দেওয়া হয়েছিল, দোষী না হওয়ার আবেদন করার পরে, এবং প্রাক-বিচারের জন্য ২৭ এপ্রিল, ২০২৩ নির্ধারিত হয়েছে ২০২৩ সালের জানুয়ারিতে এনবিসি নিউজ এই বিষয়ে রিপোর্ট না করা পর্যন্ত এই ঘটনাগুলির জ্ঞান সর্বজনীন ছিল না
ক্লুজ পুরস্কার

জনস্বার্থে বুদ্ধিবৃত্তিক শিল্পকলায় গুরুত্ব প্রদানে, বৌদ্ধিক চর্চার ক্ষেত্রে তথা মানবিক ও সামাজিক বিজ্ঞানে আজীবন কৃতিত্বের  জন্য ২০০৩ খ্রিস্টাব্দ হতে ক্লুজ পুরস্কার বা জন ডব্লিউ. ক্লুজ পুরস্কার প্রদান শুরু হয়। নোবেল পুরস্কারের সমান অর্থ মূল্যের সর্বোচ্চ আন্তর্জাতিক পুরস্কার এটি। তাই একে মানবিক বিদ্যার নোবেল-ও বলা হয়ে থাকে। 
মার্কিন যুক্তরাষ্ট্রের অন্যতম জ্ঞানচর্চা  প্রতিষ্ঠান তথা জাতীয় গ্রন্থাগার- লাইব্রেরি অব কংগ্রেসের দ্বিশত বার্ষিক উদযাপনে জন ডব্লিউ. ক্লুজ একটি একাডেমিক কেন্দ্র স্থাপনের উদ্দেশ্যে ষাট মিলিয়ন মার্কিন ডলার দান করেন। এই কেন্দ্রে মার্কিন কংগ্রেসের সদস্যদের সঙ্গে মানব অনুসন্ধানের ক্ষেত্রের দক্ষ বরিষ্ট ব্যক্তিত্ব তথা জুনিয়র পোষ্ট ডক্টরাল ফেলোদের সঙ্গে  অনানুষ্ঠানিক আলাপচারিতা সম্ভব হয় এবং সাহিত্য ও অর্থনীতিতে নোবেল পুরস্কারের সাথে তুলনীয় মানব বিজ্ঞানে আজীবন কৃতিত্বের স্বীকৃতিস্বরূপ যাতে এক মিলিয়ন ডলারের পুরস্কার প্রদানের ব্যবস্থা হয়।
জন ডব্লিউ. ক্লুজ সেন্টারের সংযোজিত সনদে বর্ণিত স্কলারস কাউন্সিলের সদস্যরা এবং ক্লুজ চেয়ারধারীরা ক্লুজ পুরস্কারের প্রাপকদের বিষয়ে লাইব্রেরি অব কংগ্রেসের গ্রন্থাগারিকের কাছে সুপারিশ করেন।
মানবিক বিদ্যার যে যে বিষয়ে বা শাখায় নোবেল পুরস্কার দেওয়ার হয় না যেমন- ইতিহাস, দর্শন, রাজনীতি, নৃবিজ্ঞান, সমাজবিজ্ঞান, ধর্ম, শিল্পকলা ও মানবিক সমালোচনা এবং ভাষাবিজ্ঞান ইত্যাদিতে ক্লুজ পুরস্কার প্রদানের ব্যবস্থা জন ডব্লিউ. ক্লুজ সেন্টারের সংযোজিত সনদে বর্ণিত হয়েছে। নোবেল পুরস্কারের সমমূল্যের এই আন্তর্জাতিক পুরস্কারের প্রাপক বিশ্বের যে কোন জাতির ও ভাষার ব্যক্তিত্ব বিবেচিত হতে পারেন।
ক্লুজ পুরস্কার জন্য জন ডব্লিউ. ক্লুগে সেন্টারের স্কলারস কাউন্সিলের সদস্যরা  ক্লুগে পুরস্কারের প্রাপকদের নাম ও  বিষয় কংগ্রেসের গ্রন্থাগারিকের কাছে সুপারিশ প্রদানকারীদের মধ্যে থাকেন।
লাইব্রেরি অব কংগ্রেসের লাইব্রেরিয়ান সারা বিশ্বের কুড়ি জন বিশিষ্ট পণ্ডিত ব্যক্তিত্বের নাম বিবেচনা করার জন্য আহ্বান জানান। প্রতিটি প্রার্থীর কাজের নিরপেক্ষ পর্যালোচনা, মূল্যায়নসহ বিস্তারিত ডসিয়ার চূড়ান্ত করার পর কাউন্সিলের পরামর্শ লাইব্রেরি অব কংগ্রেসে আসে। তাদের সিদ্ধান্তেই প্রাপক চূড়ান্ত হন এবং যুক্তরাষ্ট্রের জেফারসন বিল্ডিং-এর সুদৃশ্য হলে পুরস্কার  প্রদান করা হয়।
উত্স: কংগ্রেসের লাইব্রেরি
কোসাম্বারি

 
কোসাম্বারী বা কোশাম্বারী হল একটি সাধারণ দক্ষিণ ভারতীয় সালাদ যা ডাল (ভাঙা ডাল ) দিয়ে তৈরি করা হয় এবং সরিষার বীজ দিয়ে ফোড়ন দেওয়া হয়। সাধারণত ব্যবহৃত ডালগুলি হল ভাঙা কালো ছোলা ( কন্নড় ভাষায় কাদালে বেলে) এবং ভাঙা মুগ ডাল (কন্নড় ভাষায় হেসারু বেলে)। এই সালাদগুলি কখনও কখনও জলখাবার হিসেবেও খাওয়া হয়, তবে সাধারণত সম্পূর্ণ খাবারের অংশ হিসেবেই খাওয়া হয়।
সাধারণত ভাঙা মুগ, কোরানো নারকেল, ধনে ও লঙ্কা দিয়ে তৈরি হয় কোসাম্বারী। এর সঙ্গে ইচ্ছে হলে কুচোনো গাজর বা সূক্ষ্মভাবে কাটা শসা মেশানো যেতে পারে। ফোড়নে ব্যবহার হয় তেল, সরিষা, কারি পাতা, হিং।
সবুজ মুগ দুই ঘণ্টা ভিজিয়ে রাখুন। নারকেল ও গাজর কুচি করুন। সূক্ষ্মভাবে কাটা শসাও ব্যবহার করা যেতে পারে। ধনেপাতা ও কাঁচা লঙ্কা কুচি করুন। আমের মরশুমে কাঁচা আম কুচি করে মেশাতে পারেন। তোতাপুরি (আম) কোসাম্বারীর সঙ্গে ভালো যায়।
ফোড়ন: একটি ছোট প্যানে তেল গরম করুন, সরিষা, হিং (ঐচ্ছিক) এবং কারি পাতা দিন। ভাজা হলে মশলা ঠাণ্ডা হতে দিন। স্বাদের জন্য লবণের সাথে সব উপকরণ কোসাম্বারীতে মিশিয়ে নিন। 
উৎসব এবং বিশেষ অনুষ্ঠানে কোসাম্বারী বিতরণ করা হয়। এটি গণেশ চতুর্থী এবং শ্রী রাম নবমীর সময় জনসাধারণের মধ্যে বিতরণ করা হয়। বরমহালক্ষ্মী ও গৌরী উৎসবের সময় নারীরা একে অপরকে আমন্ত্রণ জানায় এবং হলুদ ও সিঁদুরের সাথে কোসাম্বরী বিনিময় করে। এর মূল উদ্দেশ্য হল নারীর মধ্যে দেবত্বকে উদযাপন করা।
পুলিহরা

পুলিহরা (পুলিওগারে, পুলিওদারাই, পুলিঞ্চোরু, কোকুম ভাত, অথবা সহজভাবে লেবু বা তেঁতুলের টক ভাত বা পাবন মারুথি নামে পরিচিত) হল দক্ষিণ ভারতীয় রাজ্য তেলঙ্গানা, অন্ধ্রপ্রদেশ, কর্ণাটক, কেরালা এবং তামিল নাড়ুতে খাওয়া একটি খুব সাধারণ এবং ঐতিহ্যবাহী ভাত রান্নার প্রকার। দক্ষিণ ভারতীয় ভাষায় "পুলি" অর্থ 'ট্যাঙ্গি' বা 'টক'। রান্নার অন্যতম প্রধান উপাদান হিসেবে কোকম বা তেঁতুলের ব্যবহারের ফলে রান্নার এই স্বাদ হয়।
কোকম, তেঁতুল, লেবু বা কাঁচা আমকে প্রধান টক উপাদান হিসাবে ব্যবহার করে পুলিহরা তৈরি করা হয়। এর সাথে থাকে মশলা, মসুর ডাল, চিনাবাদাম এবং গুড়ের মিশ্রণ। এগুলি তেলে ভেজে রান্না করা হয় এবং এর সাথে ভাজা কারি পাতা দিয়ে ভাতের মধ্যে মিশ্রিত করা হয়। এটি দুই দিন তাজা থাকে। তাই, অনেক দক্ষিণ ভারতীয় পর্যটক দীর্ঘ ভ্রমণের সময় তৈরি করে রাখা এই তেঁতুল ভাত নিয়ে যান।
পুলিহরা গোজ্জু (কাই) বা পুলিহোরা পোডি (গুঁড়ো) প্রায়ই দক্ষিণ ভারতের বাড়িতে তৈরি করা হয় এবং কয়েক মাস ধরে সংরক্ষণ করা হয়। একটি পাত্রে এটি রান্না করা ভাতের সাথে মিশিয়ে ঝটপট পুলিহরা তৈরি করা হয়।
পুলিহরা সাধারণত বিশেষ উপলক্ষে এবং উৎসবের দিনে রান্না করা হয়। বেশিরভাগ দক্ষিণ ভারতীয় মন্দিরে এবং সেই সঙ্গে দক্ষিণ ভারতীয় বাড়িতে একে "প্রসাদম" নামে ঈশ্বরের কাছে উপস্থাপন করা হয়। এটিকে পুজোরই একটি অংশ বলে ধরা হয়। মন্দিরে, ভক্তরা "দর্শনের" পরে এটি পেতে সারিবদ্ধ হন।
জুয়ান গারিজাবাল

জুয়ান গারিজাবাল একজন ধারণাগত শিল্পী, ভাস্কর এবং খোদাইকারী।বহুমুখী শিল্পী, তিনি অঙ্কন, ভিডিও শিল্প, আলো এবং শাব্দ ইনস্টলেশন নিয়েও পরীক্ষা করেছেন। তিনি তার স্মারক জনসাধারণের ভাস্কর্যের জন্য আন্তর্জাতিকভাবে পরিচিত। তার ব্যক্তিগত প্রকল্প শেহরি "ইয়াদিন" (শহুরে স্মৃতি) ভাস্কর্য কাঠামো এবং আলো দিয়ে অনুপস্থিত স্থাপত্য উপাদানগুলিকে নিরাময় করে, ঐতিহাসিকভাবে উল্লেখযোগ্য শহুরে শূন্যতা পূরণ করে। তিনি ১৯৭১ সালে মাদ্রিদে জন্মগ্রহণ করেন।
তিনি মাদ্রিদের আইবি ৬৭-এ অঙ্কন অধ্যয়ন করেন এবং সিইএইএম,আরইআইএমএস এ ফ্রান্সে উচ্চতর অধ্যয়ন সম্পন্ন করেন। তার সৃজনশীল সূচনাকে স্থান ও লফ্টের রূপান্তরের সাথে একত্রিত করে, বিভিন্ন উপকরণের সাথে অভিজ্ঞতা অর্জন করেন। তার বর্তমান পর্যায়ে, তিনি পাবলিক স্পেসে ধারণাগত হস্তক্ষেপে বার্লিন এবং মাদ্রিদের মধ্যে কাজ করেন।
তিনি লোহা এবং ইস্পাত তৈরির কৌশল, আলোকসজ্জা, কাঠমিস্ত্রি, রাজমিস্ত্রি এবং প্লাস্টিক সামগ্রী ব্যবহার করে তার কাজের একটি ভাল অংশ তৈরি করেন। 
১৯৯৮ ও ২০০৭ এর মধ্যে তিনি মাদ্রিদ থেকে কেপ টাউন পর্যন্ত বিভিন্ন পর্যায়ে আফ্রিকা মহাদেশ অতিক্রম করেন। তিনি বর্তমানে বার্লিন এবং মাদ্রিদের মধ্যে বসবাস করেন এবং অন্যান্য প্রকল্পের জন্য অস্থায়ী কর্মশালায় কাজ করেন। তিনি দুই কন্যা সন্তানের জনক।
রেকি

রেকি হল একটি সামাজিক মাধ্যম প্ল্যাটফর্ম যা ব্যবহারকারীদের ছবি এবং চেক-ইনগুলোকে একত্রিত করে ইন্সটাগ্রাম, ফেসবুক এবং ফোরস্কয়ার থেকে ব্যবহারকারীদের তাদের বন্ধুরা কোথায় ছিল তার ভিত্তিতে ভেন্যু সুপারিশ প্রদান করে। এটি বর্তমানে শুধু আইওএস এ উপলব্ধ। ব্যবহারকারীরা তাদের সামাজিক মাধ্যম অ্যাকাউন্টগুলো দিয়ে লগ ইন করে এবং তাদের বিষয়বস্তু স্বয়ংক্রিয়ভাবে উৎস থেকে টানবে।
ব্যবহারকারীরা "রুচি তৈরিকারীদের" অনুসরণ করতে পারেন। প্ল্যাটফর্মে বর্তমানে দ্য নিউ পটেটো, ক্যামিল বেসেরা, হারলে ভিয়েরা-নিউটন এবং দ্য মিশেপস অন্তর্ভুক্ত রয়েছে।
অ্যাপটিকে ইয়েলপের জন্য প্রতিযোগিতা বলা হয়েছে এবং এটিকে ইনস্টাগ্রাম এবং ফোরস্কয়ারের মধ্যে একটি মিশেল হিসাবে বর্ণনা করা হয়েছে।
ক্রোম রিমোট ডেস্কটপ

ক্রোম রিমোট ডেস্কটপ () হল একটি রিমোট ডেস্কটপ সফ্টওয়্যার টুল, যা গুগল দ্বারা তৈরি করা হয়েছে, যা একজন ব্যবহারকারীকে গুগল দ্বারা ডেভেলপকৃত একটি মালিকানাধীন প্রোটোকলের মাধ্যমে অন্য কম্পিউটারের ডেস্কটপকে দূরবর্তীভাবে নিয়ন্ত্রণ করতে দেয়, যাকে অভ্যন্তরীণভাবে "ক্রোমোটিং" বলা হয়। প্রোটোকল ক্লায়েন্ট থেকে সার্ভারে কীবোর্ড এবং মাউস ইভেন্টগুলি প্রেরণ করে, একটি কম্পিউটার নেটওয়ার্কের মাধ্যমে গ্রাফিকাল স্ক্রীন আপডেটগুলিকে অন্য দিকে রিলে করে। এই বৈশিষ্ট্যটি তাই হোস্ট কম্পিউটারের জন্য একটি সার্ভার উপাদান এবং কম্পিউটারে একটি ক্লায়েন্ট উপাদান যা দূরবর্তী সার্ভার অ্যাক্সেস করে। উল্লেখযোগ্য বিষয় হল ক্রোম রিমোট ডেস্কটপ একটি অনন্য প্রোটোকল ব্যবহার করে, সাধারণ (মাইক্রোসফট দ্বারা তৈরি) রিমোট ডেস্কটপ প্রোটোকল ব্যবহারের বিপরীতে।
ক্রোম রিমোট ডেস্কটপ ক্লায়েন্টটি মূলত ক্রোম ওয়েব স্টোর থেকে একটি ক্রোম এক্সটেনশন ছিল যার জন্য গুগল ক্রোম প্রয়োজন ছিল; পরে এক্সটেনশনটি বাতিল করা হয়েছে এবং ওয়েব পোর্টাল remotedesktop.google.com এ উপলব্ধ করা হয়েছে। ব্রাউজারটিকে অবশ্যই ওয়েবআরটিসি এবং অন্যান্য অনির্দিষ্ট "আধুনিক ওয়েব প্ল্যাটফর্ম বৈশিষ্ট্য" সমর্থন করতে হবে। ক্লায়েন্ট সফ্টওয়্যারটি অ্যান্ড্রয়েড এবং আইওএসএও উপলব্ধ।
যদি কম্পিউটার দূরবর্তী অ্যাক্সেস হোস্ট করে, যেমন দূরবর্তী সমর্থন এবং সিস্টেম প্রশাসনের জন্য, একটি সার্ভার প্যাকেজ ডাউনলোড করা হয়। একটি ক্রোমিয়াম-ভিত্তিক ব্রাউজার যা ক্রোমিয়াম এক্সটেনশনগুলিকে সমর্থন করে যেমন গুগল ক্রোম বা মাইক্রোসফট এজ ব্যবহার করা আবশ্যক৷ এটি মাইক্রোসফট উইন্ডোজ, ওএস এক্স, লিনাক্স এবং ক্রোমওএসের জন্য উপলব্ধ।
ক্রোম রিমোট ডেস্কটপ একটি দূরবর্তী কম্পিউটারে একটি স্থায়ী, প্রাক-অনুমোদিত সংযোগের অনুমতি দেয়, যা একজন ব্যবহারকারীকে তাদের নিজস্ব অন্য একটি মেশিনের সাথে দূরবর্তীভাবে সংযোগ করার অনুমতি দেওয়ার জন্য ডিজাইন করা হয়েছে। বিপরীতে, দূরবর্তী সহায়তা স্বল্পস্থায়ী দূরবর্তী সংযোগের জন্য ডিজাইন করা হয়েছে এবং প্রমাণীকরণে অংশগ্রহণের জন্য দূরবর্তী কম্পিউটারে একজন অপারেটরের প্রয়োজন, কারণ দূরবর্তী সহায়তা লগইন রিমোট হোস্টের মানব অপারেটর দ্বারা তৈরি পিন পাসওয়ার্ডের মাধ্যমে হয়। সংযোগের এই পদ্ধতিটি পর্যায়ক্রমে সংযোগকারী ব্যবহারকারীর নিয়ন্ত্রণকে অবরুদ্ধ করবে, যার ফলে হোস্ট মেশিনে থাকা ব্যক্তিকে সংযুক্ত ক্লায়েন্টের সাথে "শেয়ার করা চালিয়ে যেতে" একটি বোতামে ক্লিক করতে হবে।
প্রোটোকল ভিপি৮ ভিডিও এনকোডিং ব্যবহার করে দূরবর্তী কম্পিউটারের ডেস্কটপ কম ব্যান্ডউইথ সংযোগে উচ্চ কর্মক্ষমতাসহ ব্যবহারকারীর কাছে প্রদর্শন করতে। উইন্ডোজের অধীনে, এটি দুটি ডিভাইস এবং রিয়েল-টাইম অডিও ফিড জুড়ে অনুলিপি এবং আটকানো সমর্থন করে, তবে অডিও স্ট্রিম শেয়ারিং এবং ট্রান্সমিশন অক্ষম করার বিকল্প নেই। সফ্টওয়্যারটি ১০০ ক্লায়েন্টের মধ্যে সীমাবদ্ধ। ১০০-এ পৌঁছানোর পরে আরও পিসি যোগ করার চেষ্টা করলে "কম্পিউটার নিবন্ধন করতে ব্যর্থ" ত্রুটি দেখা দেবে।
নওরা বিনতে ফয়সাল আল সৌদ

নওরা বিনতে ফয়সাল আল সৌদ (জন্ম ১৯৮৮) সৌদি ফ্যাশন সপ্তাহের প্রতিষ্ঠাতা। তিনি সৌদি আরবের প্রতিষ্ঠাতা বাদশাহ আবদুল আজিজের নাতনি। 
নওরা বিনতে ফয়সাল আন্তর্জাতিক ব্যবসা বিষয়ে টোকিওর রিকিও বিশ্ববিদ্যালয় থেকে স্নাতকোত্তর ডিগ্রি অর্জন করেছেন। তিনি সাধারণ সংস্কৃতি কর্তৃপক্ষের পৃষ্ঠপোষকতায় প্রথম আনুষ্ঠানিক সৌদি ফ্যাশন সপ্তাহ চালু করার ঘোষণা দেন।
চিত্রান্ন

চিত্রান্না ( ; লেবু-ভাত নামেও পরিচিত) একটি চাল-ভিত্তিক খাবার যা দক্ষিণ ভারতে ব্যাপকভাবে প্রস্তুত করা হয়। রান্না করা চালের সাথে "ওগারান" বা "গোজ্জু" নামক একটি বিশেষ মশলা মিশিয়ে এটি তৈরি করা হয়। বিশেষ মসলাগুলি হল সরিষা, ভাজা মসুর ডাল, চিনাবাদাম, কারি পাতা, মরিচ, লেবুর রস । এর সঙ্গে ইচ্ছে হলে কাঁচা আমের খোসা যোগ করা যেতে পারে। হলুদের গুঁড়ো যোগ করার ফলে চিত্রান্নার রং হয় হলুদ। কেউ কেউ মশলাতে রসুন এবং পেঁয়াজও ব্যবহার করেন, যদিও ঐতিহ্যগতভাবে এগুলি রন্ধন প্রণালীর অংশ নয়। এই বিশেষ পদটি দক্ষিণ ভারতের কর্ণাটক রাজ্যে বিশেষভাবে জনপ্রিয়, যেখানে এটি দৈনন্দিন খাদ্যের একটি অংশ হয়ে উঠেছে।
মধ্যযুগীয় ভারতীয় রান্নার বই মনসোল্লাসা (১১৩০ খ্রিস্টাব্দ) এবং পাকদর্পণে (১২০০ খ্রিস্টাব্দ) এই ভাতের পদ চিত্রান্নার উল্লেখ পাওয়া যায় ""চিত্রপাক" " হিসেবে। 
উপাদানগুলির উপর নির্ভর করে, বিভিন্ন ধরনের চিত্রান্না প্রস্তুত করা যেতে পারে:
১। "নিম্বেহান্নু চিত্রান্না" () : হলুদ এবং লেবুর রসের সাথে রান্না করা ভাত মিশিয়ে তৈরি করা বিখ্যাত 'লেমন রাইস'।
২। "এরুল্লি চিত্রান্না" () : পেঁয়াজ চিত্রান্না; ভাজা পেঁয়াজ, সরিষা, ভাঙা কাবুলি ছোলা এবং কাঁচা লঙ্কার সাথে রান্না করা ভাত মেশানো হয়।
৩। "মাভিনাকায়ি চিত্রান্না" () : আম চিত্রান্না; কাঁচা, অপক্ক আমকে বেটে কাই তৈরি করে রান্না করা ভাতের সাথে মেশানো হয়।
৪। "কাই-সাসিভ চিত্রান্না" () : কোরানো নারকেল এবং সরিষার বীজ বেটে একটি লেই তৈরি করে রান্না করা ভাতের সাথে মেশানো হয়।
৫। "হেরালেকাই চিত্রান্না" () : জামির লেবু এবং রান্না করা ভাত মিশিয়ে তৈরি করা হয়।
গুগল এআই

গুগল এআই হল গুগলের একটি বিভাগ যা কৃত্রিম বুদ্ধিমত্তার জন্য নিবেদিত। এটি গুগল আই/ও ২০১৭-এ ঘোষণা করেছিলেন সিইও সুন্দর পিচাই।
জেনসোভেটি

১৯৫৮ সালের পর সোভিয়েত ইউনিয়নের এলাকাগুলিতে স্থাপিত নারী পরিষদ ছিল জেনস্কি সোভেটি (সংক্ষিপ্ত করে বলা হয় ঝেনসোভেটি)। তাদের " জেনোটডেলের বংশধর" বলে বর্ণনা করা হলেও তারা তাদের সমনামীর চেয়ে কম সুযোগ এবং স্বায়ত্তশাসন উপভোগ করেছে"।
যদিও ১৯৯১ সালে ইউএসএসআর-এর পতনের পর আনুষ্ঠানিকভাবে এই সংগঠন বিলুপ্ত হয়ে যায়, তবুও বলা যায় পরিষদগুলি রাশিয়ায় রাশিয়ার নারীদের রাজনৈতিক গোষ্ঠীগুলিকে সমর্থন প্রদানে প্রভাবশালী ছিল।
সংগঠনগুলি ছিল নিকিতা ক্রুশ্চেভের নেতৃত্বাধীন অংশ, এবং সোভিয়েত যুগের শেষের দিকে সরকারী নারী আন্দোলনের একটি উল্লেখযোগ্য উদাহরণ। "জেনসোভেটির" লক্ষ্য ছিল ইউএসএসআর-এর শ্রমিক শ্রেণীর মহিলাদের জন্য সামাজিক পরিষেবা, মার্কসবাদী-লেনিনবাদী চিন্তাভাবনা এবং রাজনৈতিক শিক্ষার প্রচার করা, মহিলাদের রাজনৈতিকভাবে সক্রিয় হতে উৎসাহিত করা (অথবা, যদি তারা গৃহিণী হয় তাহলে কর্মক্ষেত্রে আরও বেশি জড়িত করা এবং অর্থনৈতিক উৎপাদন বৃদ্ধিতে যুক্ত করা)।
লিওনিদ ব্রেজনেভের নেতৃত্বে "জেনসোভেটি" র পতন ঘটে এবং মিখাইল গর্বাচেভের "পেরেস্ত্রোইকার" নীতির অধীনে পুনরুজ্জীবিত হয়। পরিষদগুলি বেশিরভাগ সোভিয়েত প্রজাতন্ত্রে বিদ্যমান ছিল এবং সেগুলি সোভিয়েত মহিলা কমিটির তত্ত্বাবধানে স্থাপন করা হয়েছিল। এ এ মুজিরিয়া এবং ভি ভি কোপেইকো- এর মতে, প্রায় ২৩০,০০০ পরিষদ ছিল যাদের ২.৩ মিলিয়নেরও বেশি সদস্য ছিল এবং তাদের আকার ও পরিধিতে ব্যাপক বৈচিত্র্য ছিল।
যাইহোক, ইউএসএসআর-এর উদীয়মান নারীবাদী আন্দোলন তাদের স্বাগত জানায়নি, তারা তদের রাষ্ট্রযন্ত্রের অংশ হিসেবে দেখেছিল, মনে করেছিল তারা "নোমেনক্লাতুরা" (উচ্চ পদস্থ কর্মকর্তাদের) আশ্রয় দিয়েছে এবং রাজনৈতিক পরিবর্তনের বিষয় হিসাবে নারীদের পুরোপুরি সমর্থন করছেনা। জেনিয়া ব্রাউনিনস "পেরেস্ত্রোইকার" আগে "জেনসোভেটিকে" অনুক্রমিক বিষয় হিসেবে বর্ণনা করেছেন। পরিষদে পুরুষ নেতা পছন্দ করা হত, এছাড়া তাঁদের সিপিএসইউ সদস্য হবার প্রবণতা ছিল। তবে তারা বেশিরভাগ সোভিয়েত সংস্থার তুলনায় উচ্চতর কর্তৃপক্ষের নিয়ন্ত্রণ থেকে মুক্ত ছিল।
১৯৯১ সালে ইউএসএসআর-এর পতনের পর, এসডব্লিউসি-এর নেতা (পরে রাশিয়ার মহিলা ইউনিয়ন (ডব্লিউইউআর) হিসাবে পুনঃসংগঠিত), আলেভটিনা ফেদুলোভা, আরও দৃঢ় মনোভাব নিয়েছিলেন এবং রাজনীতিতে মহিলাদের অংশগ্রহণকে উৎসাহিত করেছিলেন (যা "পেরেস্ত্রোইকা" এবং "গ্লাসনস্ত" সংস্কারের পর কমে গিয়েছিল )। ১৯৯৩ সালের অক্টোবরে, নির্বাচনী গোষ্ঠী "ঝেনশচিনি রোসসি" (রাশিয়ার মহিলা) গঠিত হয়েছিল, "জেনসোভেটি" তাদের সমর্থন এবং শক্তি জুগিয়েছিল।
২০২২–২৩ রঞ্জি ট্রফি

২০২২–২৩ রঞ্জি ট্রফি হল ভারতের প্রথম-শ্রেণীর ক্রিকেট প্রতিযোগিতা রঞ্জি ট্রফির ৮৮তম আসর। মধ্যপ্রদেশ ডিফেন্ডিং চ্যাম্পিয়ন্স।
এই মৌসুমে সিকিম প্রথমবারের জন্য রঞ্জি ম্যাচ আয়োজন করে। রঞ্জি ম্যাচ পরিচালনাকারী হিসেবে প্রথম নারায়ণন জননী, বৃন্দা রাঠী ও গায়ত্রী বেণুগোপালন প্রথম তিন মহিলা আম্পায়ার হিসেবে উদ্ভাসিত হয়।
পূর্ব মৌসুমের ফরম্যাটে সবকটি দল ট্রফির দৌড়ে অংশ নিতে সক্ষম হয়েছিল। যেহেতু, এলিট ও প্লেট উভয় গ্রুপ থেকে দল নক-আউট পর্বে উত্তীর্ণ হতে পারত। কিন্তু এই আসরে বিসিসিআই নতুন পন্থা অবলম্বন করে। উন্নয়ন ও অবনমন পদ্ধতি প্রয়োগ করার মাধ্যমে লিগকে দুটি ডিভিশনে ভাগ করা হয় (এলিট ও প্লেট)। ৩২টি এলিট দলকে ৮টি দলের ৪টি এলিট গ্রুপে ভাগ করা হয় এবং বাকি ৬টি দলকে প্লেট গ্রুপে রাখা হয়। গ্রুপ পর্বের শেষে প্লেট গ্রুপের সেরা ৪টি দল প্লেট সেমি-ফাইনালে উত্তীর্ণ হয় ও তা থেকে ফাইনালে উত্তীর্ণ দল পরবর্তী মরসুমে এলিট গ্রুপে উন্নয়নের সুযোগ পায়। চারটি এলিট গ্রুপের সর্বনিম্ন পয়েন্ট প্রাপক চারটি দলের মধ্যে সর্বশেষ দুটি দল পরবর্তী আসরে প্লেট গ্রুপে অবনমিত হয়।
 সেমি-ফাইনালে উত্তীর্ণ 
 কোয়ার্টার-ফাইনাল
 কোয়ার্টার-ফাইনাল
 কোয়ার্টার-ফাইনাল
 কোয়ার্টার-ফাইনাল
জেফ ডিন

জেফরি অ্যাডগেট "জেফ" ডিন (জন্ম ২৩ জুলাই, ১৯৬৮) হলেন একজন আমেরিকান কম্পিউটার বিজ্ঞানী এবং সফ্টওয়্যার প্রকৌশলী। ২০১৮ সাল থেকে তিনি গুগলের কৃত্রিম বুদ্ধিমত্তা বিভাগ গুগল এআইয়ের নেতৃত্বে রয়েছেন।
ডিন ১৯৯০ সালে মিনেসোটা বিশ্ববিদ্যালয় থেকে কম্পিউটার সায়েন্স অ্যান্ড ইকোনমিক্সে বিএস, "সুমা কাম লাউড" লাভ করেন। তিনি ১৯৯৬ সালে ওয়াশিংটন বিশ্ববিদ্যালয় থেকে কম্পিউটার বিজ্ঞানে, কম্পাইলারের ক্রেগ চেম্বার্সের অধীনে কাজ করে এবং অবজেক্ট-ওরিয়েন্টেড প্রোগ্রামিং ভাষার জন্য সম্পূর্ণ-প্রোগ্রাম অপ্টিমাইজেশন কৌশলের উপর পিএইচডি গ্রহণ করেন। তিনি ২০০৯ সালে ন্যাশনাল একাডেমি অফ ইঞ্জিনিয়ারিং- এ নির্বাচিত হন, যেটি "বড় আকারের বিতরণ করা কম্পিউটার সিস্টেমের বিজ্ঞান এবং প্রকৌশল" বিষয়ে তার কাজকে স্বীকৃতি দেয়।
গুগলে যোগদানের আগে, ডিন ডিইসি / কম্প্যাকের ওয়েস্টার্ন রিসার্চ ল্যাবরেটরিতে কাজ করেছেন, যেখানে তিনি প্রোফাইলিং টুলস, মাইক্রোপ্রসেসর আর্কিটেকচার এবং তথ্য পুনরুদ্ধার নিয়ে কাজ করেছেন। তাঁর বেশিরভাগ কাজ সঞ্জয় ঘেমাওয়াতের ঘনিষ্ঠ সহযোগিতায় সম্পন্ন হয়েছিল।
স্নাতক স্কুলের আগে, তিনি বিশ্ব স্বাস্থ্য সংস্থার এইডসের বৈশ্বিক প্রোগ্রামে কাজ করেছিলেন, পরিসংখ্যানগত মডেলিং এবং এইচআইভি / এইডস মহামারীর পূর্বাভাসের জন্য সফ্টওয়্যার তৈরি করেছিলেন।
ডিন ১৯৯৯ সালের মাঝামাঝি সময়ে গুগলে যোগদান করেন এবং বর্তমানে আছেন এর কৃত্রিম বুদ্ধিমত্তা বিভাগের প্রধান হিসেবে। গুগলে থাকাকালীন, তিনি কোম্পানির বিজ্ঞাপন, ক্রলিং, ইন্ডেক্সিং এবং কোয়েরি সার্ভিং সিস্টেমের বৃহৎ অংশ ডিজাইন এবং প্রয়োগ করেন, সাথে বিতরণ করা কম্পিউটিং পরিকাঠামোর বিভিন্ন অংশ ছিলেন যা Google-এর বেশিরভাগ পণ্যের অন্তর্গত। বিভিন্ন সময়ে, তিনি অনুসন্ধানের গুণমান, পরিসংখ্যানগত মেশিন অনুবাদ এবং অভ্যন্তরীণ সফ্টওয়্যার বিকাশের সরঞ্জামগুলির উন্নতিতেও কাজ করেছেন এবং ইঞ্জিনিয়ারিং নিয়োগ প্রক্রিয়ায় উল্লেখযোগ্য জড়িত রয়েছেন।
ডিন যে প্রকল্পগুলিতে কাজ করেছেন সেগুলির মধ্যে রয়েছে:
তিনি গুগল ব্রেইনের একজন প্রাথমিক সদস্য ছিলেন। এটি একটি দল যারা বড় আকারের কৃত্রিম নিউরাল নেটওয়ার্কগুলি অধ্যয়ন করে এবং গুগল অনুসন্ধান থেকে বিভক্ত হওয়ার পর থেকে তিনি কৃত্রিম বুদ্ধিমত্তার প্রচেষ্টার নেতৃত্ব দিয়েছেন।
ডিন বিতর্কের বিষয় হয়েছিলেন যখন এআই গবেষক, তিমনিত গেবরুর নীতিশাস্ত্র গুগলের গবেষণা পর্যালোচনা প্রক্রিয়াকে চ্যালেঞ্জ করেছিল, যা শেষ পর্যন্ত কোম্পানি থেকে তার প্রস্থানের দিকে পরিচালিত করেছিল। ডিন গবেষণা প্রক্রিয়ার প্রতি গুগলের দৃষ্টিভঙ্গির উপর একটি চিঠি প্রকাশ করে প্রতিক্রিয়া জানান যেটি আরও সমালোচনা ও বিতর্কের বিষয় ছিল।
ডিন এবং তার স্ত্রী হেইডি হপার হপার-ডিন ফাউন্ডেশন শুরু করেন এবং ২০১১ সালে জনহিতকর অনুদান দেওয়া শুরু করেন। ২০১৬ সালে ফাউন্ডেশনটি ইউসি বার্কলি, ম্যাসাচুসেটস ইনস্টিটিউট অফ টেকনোলজি, ইউনিভার্সিটি অফ ওয়াশিংটন, স্ট্যানফোর্ড ইউনিভার্সিটি এবং কার্নেগি মেলন ইউনিভার্সিটি বিজ্ঞান, প্রযুক্তি, প্রকৌশল এবং গণিত (এসটিইএম) এর বৈচিত্র্যকে উন্নীত করে এমন প্রোগ্রামগুলিকে সমর্থন করার জন্য প্রতিটি বিশ্ববিদ্যালয়ষে ২মিলিয়ন ডলার অনুদান দিয়েছে।
ডিন বিবাহিত এবং দুই কন্যা আছে।
আমেরিকান ভবিষ্যতবাদী মার্টিন ফোর্ডের ২০১৮ সালের বই "আর্কিটেক্টস অফ ইন্টেলিজেন্স: দ্য ট্রুথ অ্যাবাউট এআই-এর পিপল বিল্ডিং ইট-এর" জন্য ডিনের সাক্ষাৎকার নেওয়া হয়েছিল।
উইমেন্স এইড অরগানাইজেশন

উইমেন'স এইড অর্গানাইজেশন (ডাব্লুএও) হল একটি মালয়েশিয়ার বেসরকারি সংস্থা যা মহিলাদের অধিকারের জন্য ও বিশেষত মহিলাদের বিরুদ্ধে সহিংসতার বিরুদ্ধে লড়াই করে। এটি ১৯৮২ সালে প্রতিষ্ঠিত হয়েছিল এবং ওকালতি, জনশিক্ষার পাশাপাশি আইন ও নীতি সংস্কারের ক্ষেত্রে কাজ করে মালয়েশিয়ার নারী অধিকার আন্দোলনে অগ্রণী ভূমিকা পালন করে চলেছে।
ডাব্লুএও একটি অলাভজনক সংস্থা যা মালয়েশিয়ান জয়েন্ট অ্যাকশন গ্রুপ (জাগ) এর গৃহহীন এবং দরিদ্র মহিলাদের সহায়তা করে এবং এই গ্রুপের মধ্যে এটি মালয়েশিয়ায় ১৯৯৪ সালে গার্হস্থ্য সহিংসতা আইনের তদবিরে জড়িত ছিল।
১৯৭৯ সালে, প্রয়াত তান সিউ সিন দেশের জন্য তার অবদানের স্বীকৃতিস্বরূপ তুন রাজাক পুরস্কারে ভূষিত হন। তিনি নির্যাতিত নারী ও তাদের সন্তানদের জন্য একটি আশ্রয়কেন্দ্র স্থাপনের জন্য তার ৩০,০০০.০০ রিঙ্গিত নগদ পুরস্কার দান করেছেন। পুয়ান শ্রী ইএন চং- এর নেতৃত্বে একটি প্রো-টেম কমিটি ১৯৮১ সালের নভেম্বরে প্রথম বৈঠক করেছিল। বুনিয়াদি তৈরি করতে ও স্বেচ্ছাসেবকদের একটি মূল দল গঠন করতে নয় মাস লেগেছিল। এই অগ্রগামী স্বেচ্ছাসেবকরা সাহায্যের জন্য ডাব্লুএও-র কাছে যাওয়া নির্যাতিত মহিলাদের জন্য স্ব-সহায়তা ও আত্ম-ক্ষমতায়নের অপারেটিং নীতিগুলি প্রণয়নের জন্য সম্মিলিতভাবে কাজ করেছিলেন।
জুন ১৯৮২ সালে, ডাব্লুএও একটি সোসাইটি হিসাবে অস্থায়ী নিবন্ধন লাভ করে এবং একটি একতলা বাড়ি ডাব্লুএও-এর আশ্রয়স্থল ও অফিস প্রাঙ্গণ হিসাবে ভাড়া দেওয়া হয়েছিল। মালয় মেইল পরিকল্পিত শরণার্থী সম্পর্কে প্রথম নিবন্ধ প্রকাশ করে এবং শীঘ্রই সেপ্টেম্বর ১৯৮২ সালে ডাব্লুএও আশ্রয়কেন্দ্রে তার প্রথম বাসিন্দা পেয়েছিল।
আইভি জোসিয়াহ ১৫ বছরেরও বেশি সময় ধরে নির্বাহী পরিচালক ছিলেন এবং ২০১৫ সালের ফেব্রুয়ারিতে তার স্থলাভিষিক্ত হন আইনজীবী ও মানবিক সহায়তা কর্মী সুমিত্রা বিশ্বনাথন যিনি গত ১৬ বছর ধরে জাতিসংঘের শরণার্থী বিষয়ক হাইকমিশনার (ইউএনসিএইচআর)-এ কাজ করেছিলেন।
ব্যান্ড (সফ্টওয়্যার)

ব্যান্ড হল একটি মোবাইল কমিউনিটি অ্যাপ্লিকেশন যা দলবদ্ধ যোগাযোগের সুবিধা দেয়। নেভার কর্পোরেশন দ্বারা তৈরি এই পরিষেবাটি iOS, Android এবং ডেস্কটপে উপলব্ধ।
ব্যবহারকারীরা বিভিন্ন গোষ্ঠীর সদস্যদের সাথে যোগাযোগের জন্য পৃথক স্পেস তৈরি করতে পারে, সেই গ্রুপগুলির উদ্দেশ্যের উপর নির্ভর করে। গ্রুপের প্রকারের মধ্যে রয়েছে বিদ্যমান চেনাশোনা যেমন স্পোর্টস টিম, মার্চিং ব্যান্ড, ক্যাম্পাস গ্রুপ, বিশ্বাস গোষ্ঠী, দল, বন্ধু, পরিবারের পাশাপাশি আগ্রহ-ভিত্তিক গোষ্ঠী, যেমন শখ, গেমার এবং অনুরাগীদের জন্য, যেগুলি অ্যাপের মধ্যেও অনুসন্ধানযোগ্য। ব্যান্ড কোরিয়ার একটি জনপ্রিয় সামাজিক অ্যাপ যার মাসিক সক্রিয় ব্যবহারকারীর সংখ্যা জুন ২০১৪ এর মধ্যে ফেসবুককে ছাড়িয়ে গেছে।
সিক্রেট ব্যান্ডগুলি বেশিরভাগই পূর্ব-বিদ্যমান অফলাইন গ্রুপ দ্বারা তৈরি করা হয় যখন সদস্যরা মোবাইলের মাধ্যমে একে অপরের সাথে সংযুক্ত থাকতে, পরিকল্পনা করতে এবং সহযোগিতা করতে চায়। এই ধরনের গ্রুপের উদাহরণগুলির মধ্যে রয়েছে স্পোর্টস টিম, ক্লাব, ক্লাস, ওয়ার্ক টিম, বিশ্বাস গ্রুপ, সংগঠন এবং বর্ধিত পরিবার। একবার একজন সদস্য ব্যান্ড অ্যাপে একটি গ্রুপ তৈরি করলে, সদস্য এসএমএস, মেসেঞ্জার অ্যাপস বা ইমেলের মাধ্যমে একটি ব্যান্ড ইউআরএল শেয়ার করে অন্য সদস্যদের আমন্ত্রণ জানাতে পারেন। সদস্যরা তখন ব্যান্ড অ্যাপে সাইন আপ করতে পারেন এবং ইউআরএলে ক্লিক করে গ্রুপে যোগ দিতে পারেন।
ক্লোজড এবং পাবলিক ব্যান্ডগুলি আগ্রহ-ভিত্তিক গোষ্ঠী দ্বারা তৈরি করা হয়, যেমন সাধারণ জীবনের অভিজ্ঞতা বা শখের মানুষ, গেমার, অনুরাগী এবং এরকম।
ব্যান্ড এপ্রিল ২০১৪-এ একটি গেমিং প্ল্যাটফর্ম চালু করেছে যাতে ব্যবহারকারীরা গেম খেলতে এবং একে অপরের সাথে প্রতিযোগিতা করতে পারে। দক্ষিণ কোরিয়ায় ব্যান্ড কোরিয়া প্রজাতন্ত্রের সেনাবাহিনীতে একটি অফিসিয়াল যোগাযোগের হাতিয়ার হয়ে উঠেছে।
ব্যবহারকারীরা কীভাবে এবং যদি তাদের মোবাইল বিজ্ঞপ্তিগুলি পেতে চান তা নির্বাচন করতে বিজ্ঞপ্তিগুলির জন্য তাদের পছন্দগুলি পরিচালনা করতে পারেন৷
ব্যান্ড গ্রুপের নেতাকে "রিড বাই" বৈশিষ্ট্যটি ব্যবহার করে সদস্যদের মধ্যে কোন সদস্য পোস্টটি পড়েছে তা দেখতে দেয় যাতে ব্যবহারকারীরা সহজেই গ্রুপ সদস্যের অংশগ্রহণ ট্র্যাক করতে পারে।
নেভারের মতে, ২০২০ সালের মার্চ মাসে মার্কিন যুক্তরাষ্ট্রে কোভিড-১৯ মহামারি ছড়িয়ে পড়ার সাথে সাথে ব্যান্ডের মাসিক লাইভ ব্যবহারকারী ২.৫ মিলিয়ন ছাড়িয়ে গেছে, যা ২০১৬থেকে ১৭গুণ বৃদ্ধি পেয়েছে। নতুন গ্রুপের সংখ্যা ১৪০% বৃদ্ধি পেয়েছে এবং নতুন গ্রাহক ৮১% বৃদ্ধি পেয়েছে। এছাড়াও, লাইভ সম্প্রচার করা গোষ্ঠীর সংখ্যা ৫১২% বৃদ্ধি পেয়েছে এবং দর্শকের সংখ্যা ৮৮৬% বৃদ্ধি পেয়েছে। যেহেতু দূরবর্তী কাজ এবং দূরত্ব শিক্ষা আরও সাধারণ হয়ে উঠছে, ব্যান্ডটি দূরবর্তী যোগাযোগের সরঞ্জাম হিসাবে মনোযোগ আকর্ষণ করছে। কারণ এটি সরাসরি সম্প্রচার, উপস্থিতি পরীক্ষা, ভোটদান এবং অনলাইনে গ্রুপ কলের মতো ফাংশন সরবরাহ করে।
টুমরো গার্লস ট্রুপ

টুমরো গার্লস ট্রুপ (明日少女隊, "আশিতা শোজোতাই") হল একটি বিশ্বব্যাপী চতুর্থ তরঙ্গের সমাজতান্ত্রিক নারীবাদী শিল্প গোষ্ঠী যা ২০১৫ সালে পূর্ব এশীয় অঞ্চল এবং বিশেষত জাপানের আন্তঃসংযোগমূলক নারীবাদী ইস্যুগুলির উপর দৃষ্টি নিবদ্ধ করে প্রতিষ্ঠিত হয়েছিল।
গ্রুপের কাজ একটি শৈল্পিক কার্যকলাপ হিসাবে সক্রিয়তাবাদকে পুনর্গঠন করে, এমনকি যে প্রকল্পগুলিকে সক্রিয়তাবাদের আরও ঐতিহ্যগত রূপের অন্তর্গত হিসাবে দেখা যেতে পারে—পিটিশন, চিঠি লেখার প্রচারণা ইত্যাদি—তিনি যুক্তি দেন যে এখনও শিল্প ও ভিজ্যুয়াল সংস্কৃতির সাথে সম্পর্কিত। "এটা প্রতিনিধিত্ব সম্পর্কে। এটা ছবি সম্পর্কে।" - "আর্ট স্ল্যান্ট" ম্যাগাজিনে নাটালে হেগার্ট গ্রুপের সদস্য পিঙ্কের সাক্ষাৎকার।<nowiki></nowiki>
২০১৬ সালে, টুমরো গার্লস ট্রুপ ইয়োশিকো শিমাদা, মেগুমি ইগারাশি এবং অন্যান্যদের সাথে কেট জাস্ট "জাপান এবং বন্ধুদের নারীবাদী ফ্যান" নামে একটি প্রদর্শনীতে উপস্থিত হয়েছিল।
২০১৭ সালের ১৮ ফেব্রুয়ারি থেকে ৫ মার্চ পর্যন্ত টোকিওর ৩১ আর্টস চিয়োডায় অনুষ্ঠিত "সোশ্যাল এনগেজড আর্ট: এ নিউ ওয়েভ অফ আর্ট ফর সোশ্যাল চেঞ্জ" প্রদর্শনীতে আই ওয়েইওয়েই, সুজান ল্যাসি, পেদ্রো রেয়েস (শিল্পী) ও আরও অনেক শিল্পীর কাজ সহ আর্ট-অ্যাকশন বিলিভের একটি ভিডিও প্রদর্শিত হয়েছিল।
২০১৮ সালে, সিডনি অস্ট্রেলিয়ার ফার্স্টড্রাফট গ্যালারিতে অ্যালিসন গ্রোভস কর্তৃক সংগৃহীত টুমরো গার্লস ট্রুপের একক প্রদর্শনীর আয়োজন করা হয়েছিল।
টুমরো গার্লস ট্রুপ গ্রুপের সদস্যরা তাদের পরিচয় রক্ষার জন্য গোলাপী মুখোশ ব্যবহার করে। টিজিটি মুখোশ হল "খরগোশ ও রেশম পোকার একটি সংকর। রেশম পোকা এশিয়ার নারীদের শ্রমের প্রতীক। খরগোশ প্রায়শই মহিলাদের সাথে যুক্ত এবং সুন্দর, দুর্বল প্রাণী হিসাবে চিত্রিত করা হয়।" এই কৌশলটি পূর্ববর্তী নারীবাদী শিল্প কর্মীদের গেরিলা গার্লস দ্বারা মুখোশ ব্যবহারের সাথে সাদৃশ্যপূর্ণ।
স্নো (অ্যাপ)

স্নো (ইংরেজি সবগুলো বড় হাতের বর্ণ) হল একটি ইমেজ মেসেজিং এবং মাল্টিমিডিয়া মোবাইল অ্যাপ্লিকেশন যা দক্ষিণ কোরিয়ার ইন্টারনেট সার্চ জায়ান্ট নেভার কর্পোরেশনের সহযোগী ক্যাম্প মোবাইল দ্বারা তৈরি করা হয়েছে। এতে অগমেন্টেড রিয়েলিটি এবং ফটোগ্রাফিক ফিল্টার ব্যবহার করে ভার্চুয়াল স্টিকার রয়েছে। স্নোর মাধ্যমে পাঠানো ছবি এবং বার্তা শুধুমাত্র অল্প সময়ের জন্য অ্যাক্সেসযোগ্য।
স্নো সেপ্টেম্বর ২০১৫ ক্যাম্প মোবাইল দ্বারা চালু করা হয়েছিল। সেলফি স্টিকার চালু করতে কোম্পানিটি বিভিন্ন কোরিয়ান শিল্পীদের সাথে সহযোগিতা করেছে যেমন বিটিএস এবং টুয়াইস।
২০১৬ সালে অ্যাপটি স্নো কর্পোরেশন নামে তার নিজস্ব কোম্পানিতে পরিণত হয়।
২০১৮ সালে স্নো কর্পোরেশন সফটব্যাঙ্ক ও সেকুয়া চীনা থেকে $৫০ মিলিয়ন সংগ্রহ করেছে। এটি রিপোর্ট করা হয়েছে যে এটি তার বর্ধিত বাস্তবতা এবং ফেসিয়াল রিকগনিশন প্রযুক্তি ডেভেলপমেন্টের জন্য বিনিয়োগটি ব্যবহার করার পরিকল্পনা করছে।
স্নো ব্যবহারকারীদের ছবি বা ভিডিও (সর্বোচ্চ ৫ মিনিটের সময়কালের) তুলতে এবং ১,৩০০টি স্টিকার এবং ৫০টি ফিল্টার থেকে বেছে নিতে দেয়। তারা তাদের বার্তা হিসাবে পাঠাতে পারে যা ৪৮ঘন্টার মধ্যে নিজেদের ধ্বংস করে। ভিডিওগুলি জিআইএফ ফাইল হিসাবেও সংরক্ষণ করা যেতে পারে। "বিজনেস ইনসাইডারের" মতে, অ্যাপটি স্ন্যাপচ্যাটের ক্লোন হিসেবে কাজ করে।
রেবেকা সুলতানা

রেবেকা সুলতানা একজন বাংলাদেশি সাবেক সরকারি কর্মকর্তা যিনি বাংলাদেশের ১৫তম ফার্স্ট লেডি এবং রাষ্ট্রপতি মোহাম্মদ সাহাবুদ্দিনের স্ত্রী। তিনি ২৪ এপ্রিল ২০২৩ থেকে বাংলাদেশের ফার্স্ট লেডি হিসেবে দায়িত্ব পালন করছেন।
রেবেকা সুলতানা বিসিএস প্রশাসন ক্যাডারে সহকারী কমিশনার হিসেবে যোগ দেন ও যুগ্ম সচিব হিসেবে ২০০৯ সালে অবসর গ্রহণ করেন। তিনি প্রাইম এশিয়া বিশ্ববিদ্যালয়ের মানব সম্পদ প্রোগ্রাম বিভাগের অধ্যাপক ছিলেন এবং ফ্রেন্ডস ফর চিলড্রেন অর্গানাইজেশনের প্রতিষ্ঠাতা চেয়ারম্যান হিসেবে দায়িত্ব পালন করছেন।
রেবেকা সুলতানা ১৯৭২ সালের ১৬ নভেম্বর মোহাম্মদ সাহাবুদ্দিনেরসাথে বিবাহ-বন্ধনে আবদ্ধ হন। তাদের এক সন্তান রয়েছে, যার নাম মো. আরশাদ আদনান (রনি)।
ভারতের যাযাবর

যাযাবর সম্প্রদায় একটি গোষ্ঠী হিসাবে পরিচিত যারা তাদের জীবিকার জন্য এক জায়গায় থেকে অন্য জায়গায় ভ্রমণ করে। এদের কেউ কেউ হলেন লবণ ব্যবসায়ী, ভবিষ্যতবিদ, জাদুকর, আয়ুর্বেদিক নিরাময়কারী, জাগলার, অ্যাক্রোব্যাট, অভিনেতা, গল্প কথক, সর্প মন্ত্রবিদ, পশু চিকিৎসক, উল্কিবিদ, গ্রিন্ডস্টোন নির্মাতা বা ঝুড়ি প্রস্তুতকারী। কিছু নৃতাত্ত্বিক ভারতে প্রায় ৮টি যাযাবর গোষ্ঠী চিহ্নিত করেছেন, যার সংখ্যা সম্ভবত ১ মিলিয়ন—দেশে বিলিয়ন এরও অধিক জনসংখ্যার প্রায় ১.২ শতাংশ। অপর্ণা রাও ও মাইকেল ক্যাসিমির ধারণা করেছেন যে, যাযাবর ভারতের জনসংখ্যার প্রায় ৭%।
ভারতের যাযাবর সম্প্রদায়গুলিকে বিস্তৃতভাবে তিনটি গোষ্ঠীতে ভাগ করা যেতে পারে: শিকারী সংগ্রহকারী, যাজক এবং ভ্রাম্যমাণ (পেরিপেটেটিক) বা অ-খাদ্য উৎপাদনকারী গোষ্ঠী। এর মধ্যে, পেরিপেটেটিক যাযাবর হল ভারতের সবচেয়ে অবহেলিত ও বৈষম্যের শিকারমূলক সামাজিক গোষ্ঠী। পরিবহন, শিল্প, উৎপাদন, বিনোদন ও বিতরণ ব্যবস্থায় ব্যাপক পরিবর্তনের কারণে তারা তাদের জীবিকা হারিয়েছে। তারা তাদের পশুপালের জন্য চারণভূমি খুঁজে নেয়। 
যাযাবর উপজাতিরা সবসময় স্থানীয় লোকদের কাছে সন্দেহের উৎস হয়ে দাঁড়িয়েছে। ঔপনিবেশিক যুগে, ব্রিটিশরা এই ধরনের গোষ্ঠী সম্পর্কে কিছু বিশেষ ধারণা পোষণ করত, যেগুলি ভারতীয় উপমহাদেশে জন্মগ্রহণকারী জিপসিদের সম্পর্কে ইউরোপীয় ধারণারই প্রতিধ্বনি। তারা এইসব এমন গোষ্ঠীকে তালিকাভুক্ত করেছিল যারা বসতি স্থাপনকারী সমাজের জন্য 'হুমকি' বলে মনে হয় এবং ১৮৭১ সালে ফৌজদারি উপজাতি আইন (সিটিএ) নামে একটি আইনী ব্যবস্থা চালু করেছিল। যার ফলস্বরূপ প্রায় ২০০টি সম্প্রদায়কে অপরাধী হিসাবে 'অবহিত' করা হয়েছিল।
তারগালা বা নায়করা গুজরাটের জনপ্রিয় নাট্যদল হয়ে উঠেছে, যারা লোকনৃত্যের থিয়েটাররূপ 'ভাভাই' পরিবেশন করার জন্য গ্রাম থেকে গ্রামে চলে যায়। এই অভিনয়শিল্পীরাও অপরাধের কলঙ্ক বহন করে। ভাভাই গোষ্ঠীর সদস্যদের দ্বারা সংঘটিত 'দক্ষ চুরির' অসংখ্য লোককাহিনী রয়েছে। এবং যদি কোনও গ্রামে ডাকাতির ঘটনা ঘটে থাকে যেখানে ভাভাইরা ছিল, তবে দলের সদস্যদের গ্রেপ্তার করে জিজ্ঞাসাবাদ করা হতো। ভ্রমণকারী ভাভাই খেলোয়াড়রা সর্বদা তাদের প্রবেশ, থাকার ও প্রস্থানের বিষয়টি গ্রামের প্রধানের কাছে অবহিত করবে বলে আশা করা হয়।
বানজারা

বানজারা (লাম্বাদি, গৌর রাজপুত, লাবানা নামেও পরিচিত) হল একটি ঐতিহাসিকভাবে যাযাবর ব্যবসায়ী জাতি যাদের উৎপত্তি বর্তমান রাজস্থানের মেওয়ার অঞ্চলে হতে পারে।
বানজারারা সাধারণত নিজেদেরকে "গোর" ও বহিরাগতদের "কোর" বলে উল্লেখ করে কিন্তু এই ব্যবহার তাদের নিজেদের সম্প্রদায়ের বাইরে প্রসারিত হয় না। একটি সম্পর্কিত ব্যবহার হল "গোর মাতি" বা "গোরমাতি", যার অর্থ হল "নিজস্ব মানুষ।" মতিরাজ রাঠোড় মনে করেন যে সম্প্রদায়টি খ্রিস্টীয় চতুর্দশ শতাব্দী থেকে "বানজারা" নামে পরিচিতি লাভ করে ও এর আগে "লামানদের" সাথে কিছু সম্পর্ক ছিল, যারা ৩০০০ বছরের ইতিহাস দাবি করে। 
ইরফান হাবিব মনে করেন যে, "বানজারার" উৎপত্তি সংস্কৃত শব্দে বিভিন্নভাবে "ভনিজ", "ভনিক" এবং "বণিক" হিসাবে উল্লেখ করা হয়েছে, যেমন বানিয়া বর্ণের নাম, যারা ঐতিহাসিকভাবে ভারতের "প্রাথমিক" ব্যবসায়ী সম্প্রদায় ছিল। তবে বি.জি. হালবারের মতে, "বানজারা" শব্দটি সংস্কৃত শব্দ "বন চরা" থেকে উদ্ভূত হয়েছে। 
সম্প্রদায়টি বহু ভাষা গ্রহণ করা সত্ত্বেও, "বানজারা" সমগ্র ভারতে ব্যবহৃত হয়, যদিও কর্ণাটকে নামটি পরিবর্তিত হয়ে হয়েছে "বানিজাগারু"। ১৯৬৮ সালে নিখিল ভারত বানজারা সেবা সংঘ নামে একটি জাতিগত সংগঠন কর্তৃক পরিচালিত একটি সমীক্ষায় ২৭টি সমার্থক শব্দ ও ১৭টি উপ-গোষ্ঠী নথিভুক্ত করা হয়েছে। নথিভুক্ত গোষ্ঠীর মধ্যে রয়েছে চরন, ধারিয়া, মাথুরিয়া, মুলতানি (লবণ), যা ছিল একটি প্রধান পণ্য যা তারা সারা দেশে পরিবহন করত।
বানজারা সম্প্রদায়ের উপজাতি সম্প্রদায় হিসাবে সাংবিধানিক স্বীকৃতি নেই। যেমন গোর বানজারা হল ঐতিহাসিক উপজাতিগুলির মধ্যে একটি যারা জাতিগতভাবে বিচ্ছিন্নতা, তাদের নিজস্ব ভাষা, সংস্কৃতি ও ঐতিহ্য, উৎসব, রন্ধনশৈলী, নৃত্য এবং সঙ্গীত দ্বারা চিহ্নিত। এই বানজারা সম্প্রদায় উল্লেখযোগ্যভাবে পিতৃতান্ত্রিক ও মাতৃতান্ত্রিক সমাজের বিপরীতে একটি রহস্যময় সংস্কৃতি ও আতিথেয়তা ধারণ করে। এটি একটি ব্রাহ্মণীয় ও মারওয়াড়ি সম্পর্কিত সংস্কৃতি এবং ভারতের জনপ্রিয় সম্প্রদায়, যা দেশের বিভিন্ন অংশে বিভিন্ন নামেও পরিচিত যেমন 'গোর, গৌর বানজারা, লামন, লাম্বানি, লাম্বাদি, গৌর রাজপুত, নায়েক, বলদিয়া ও গৌরিয়া।' এরা প্রধানত মহারাষ্ট্র, কর্ণাটক, তেলেঙ্গানা, অন্ধ্রপ্রদেশ, তামিলনাড়ু, গুজরাট, মধ্যপ্রদেশ, ওড়িশা ও পশ্চিমবঙ্গ রাজ্যে বণ্টিত এবং উত্তর-পূর্ব রাজ্য ও কেন্দ্রশাসিত অঞ্চলগুলি ব্যতীত অন্যান্য সমস্ত রাজ্যে বসবাস করে। গোর বানজাররা তাদের স্বতন্ত্র ভাষায় কথা বলে যা 'বানজারা' নামে পরিচিত যাকে 'গৌর বলি', 'লামানি' বা 'লাম্বাদি' বা 'গোরমতি' বা 'বানজারি' নামেও বলা হয়। তাদের মৌখিক সাহিত্য ও ঐতিহ্য আছে, কিন্তু তাদের ভাষার জন্য লিপি না থাকার কারণে কোন লিখিত সাহিত্য নেই। তাদের ইতিহাস ও ঐতিহ্য লিখিত আকারে না থাকায় ইতিহাসবিদ ও সমাজ বিজ্ঞানীদের কাছে তাদের অতীতের ঘটনাবলী বর্ণনা করা কঠিন হয়ে পড়েছে। কথিত আছে যে, এমনকি আর্য অভিবাসন পর্যন্ত তাদের পরবর্তী ইতিহাসও অস্পষ্টতায় ঢেকে আছে, কারণ ইতিহাস ও সংস্কৃতির বইয়ে তাদের সম্পর্কে খুব বেশি আলোচনা করা হয়নি এবং তাদের সম্পর্কে কোনো উল্লেখযোগ্য প্রমাণ পাওয়া যায়নি যদিও তারা প্রাগৈতিহাসিক যুগের শেষের দিক থেকেই বিদ্যমান।
রাঘবেন্দ্র পি. তিওয়ারি

রাঘবেন্দ্র পি. তিওয়ারি হলেন সেন্ট্রাল ইউনিভার্সিটি অফ পাঞ্জাব, বাথিন্দার ভাইস চ্যান্সেলর। তিনি সাগর, মধ্যপ্রদেশের ডাঃ হরি সিং গৌর বিশ্ববিদ্যালয়ের উপাচার্য হিসেবেও দায়িত্ব পালন করেছেন।
তিনি এপিএস ইউনিভার্সিটি, রেওয়া, মধ্যপ্রদেশ থেকে স্নাতক সম্পন্ন করেন এবং ডাঃ হরিসিংহ গৌর বিশ্ববিদ্যালয়, সাগর, মধ্যপ্রদেশ থেকে ফলিত ভূতত্ত্বে পিজি ডিগ্রি সম্পন্ন করেন এবং গৌহাটি বিশ্ববিদ্যালয় থেকে জীবাশ্মবিদ্যায় পিএইচডি ডিগ্রি অর্জন করেন। তিনি জিপিএস জিওডেসি এবং সিসমোলজিতেও বিশেষজ্ঞ। তিনি ভারতে জীব-জৈবিক ও জীববৈচিত্র্য সংক্রান্ত গবেষণায় অগ্রণী। তিনি ১৮টি ডক্টরাল থিসিস তত্ত্বাবধান করেছেন এবং বিজ্ঞান ও প্রযুক্তি মন্ত্রণালয় এবং আর্থ সায়েন্স মন্ত্রকের অর্থায়নে দশটি বড় গবেষণা প্রকল্প সফলভাবে সম্পন্ন করেছেন। জাতীয় ও আন্তর্জাতিক জার্নালে তার প্রায় শতাধিক গবেষণা প্রবন্ধ প্রকাশিত হয়েছে। তিনি চারটি জাতীয় ও আন্তর্জাতিক জার্নালের সম্পাদকীয় বোর্ডে এবং পাঁচটি গবেষণা জার্নালের পর্যালোচনাকারী ছিলেন। তিনি বিশ্ববিদ্যালয় মঞ্জুরি কমিশন এবং NAAC, ব্যাঙ্গালোরের এক্সিকিউটিভ কাউন্সিলের সদস্য ছিলেন।
তিনি ৩২ বছর ধরে মিজোরাম বিশ্ববিদ্যালয়ের বিভিন্ন পদে, ভূতত্ত্ব বিভাগের প্রধান, ১৩ বছর ধরে স্কুল অফ স্টাডিজের ডিন এবং একাডেমিক কাউন্সিল, এক্সিকিউটিভ কাউন্সিল এবং বিশ্ববিদ্যালয় আদালতের সদস্য হিসাবে কাজ করার পাশাপাশি ফিনান্স অফিসার (অতিরিক্ত দায়িত্ব) হিসাবে বিভিন্ন পদে দায়িত্ব পালন করেছেন, সদস্য, মিজোরাম রাজ্য উচ্চ শিক্ষা পরিষদ; সদস্য, গভর্নিং বডি এবং ওয়াদিয়া ইনস্টিটিউট অফ হিমালয়ান জিওলজি, দেরাদুনের গবেষণা উপদেষ্টা পরিষদ; সদস্য, বীরবল সাহনি ইনস্টিটিউট অফ প্যালিওসায়েন্সেস (বিএসআইপি), লখনউ-এর গবেষণা উপদেষ্টা পরিষদ; সদস্য, পারমাণবিক খনিজ বিভাগের অনুসন্ধান গবেষণা উপদেষ্টা কমিটি, উত্তর পূর্ব অঞ্চল, শিলং এবং বর্তমানে মিজোরাম বিশ্ববিদ্যালয়ে ভূতত্ত্বের অধ্যাপক (এইচএজি) হিসাবে কর্মরত। তিনি ভারতের উচ্চ শিক্ষার বিষয়ে ইউজিসি, শিক্ষা মন্ত্রণালয় এবং বিজ্ঞান ও প্রযুক্তি মন্ত্রণালয়, গভর্নমেন্টের একাধিক কমিটির নেতৃত্ব দিয়েছেন।
ফখর-উন-নিসা

ফখর-উন-নিসা (মৃত্যু ১৫০১) ছিলেন প্রথম মুঘল সম্রাট বাবর এবং তার সম্রাজ্ঞী সহধর্মিণী আয়েশা সুলতান বেগমের জ্যেষ্ঠ সন্তান হিসেবে একজন মুঘল রাজকন্যা। 
ফখর-উন-নিসা ১৫০১ সালে সমরকন্দে উনিশ বছর বয়সী বাবর এবং তার প্রথম স্ত্রী আয়েশা সুলতান বেগমের ঘরে জন্মগ্রহণ করেন। তার জন্মের পর, তাকে ফখর-উন-নিসা ("নারীর গৌরব") নাম দেওয়া হয়েছিল। রাজকুমারী তার জন্মের এক মাস বা চল্লিশ দিন পর মারা যান এবং তার মৃত্যু বাবরকে সবচেয়ে বেশি শোকাহত করে কারণ তিনি তার মেয়েকে খুব ভালোবাসতেন।
ভারতে পাঠান জাতি

ভারতে পাঠান জাতি ভারতের নাগরিক বা বাসিন্দা যারা জাতিগত পশতুন বংশধর। "পাঠান" স্থানীয় হিন্দি-উর্দু শব্দটি একজন ব্যক্তির জন্য যিনি পশতুন জাতিগত গোষ্ঠীর অন্তর্গত বা এটি থেকে এসেছেন। এই শব্দটির উল্লেখ মূলত ব্রিটিশ ভারতের ঔপনিবেশিক যুগের সাহিত্যে পশ্চিমা উত্সগুলির মধ্যেও পাওয়া যায়, ঐতিহাসিকভাবে, "আফগান" শব্দটিও পাঠানদের সমার্থক ছিল। পাঠানরা পাকিস্তান ও আফগানিস্তান জুড়ে পশতুনিস্তান অঞ্চল থেকে উদ্ভূত।
ভারতে বসবাসরত পাঠান বংশোদ্ভূত জনসংখ্যার বিভিন্ন অনুমান রয়েছে, লখনউ বিশ্ববিদ্যালয়ের শিক্ষাবিদ খান মোহাম্মদ আতিফের মতে নিখিল ভারত পাখতুন জিরগা-ই-হিন্দের অনুমানে ভারতে প্রায় ৩২ লক্ষ পাঠান রয়েছে, তবে "আফগানিস্তানে তাদের জনসংখ্যার দ্বিগুণ" জনগোষ্ঠী রয়েছে। ভারতের ২০১১ সালের আদমশুমারিতে, ২১,৬৭৭ জন ব্যক্তি পশতুকে তাদের মাতৃভাষা হিসাবে উল্লেখ করেছেন।
ভারতীয় উপমহাদেশে পশতুনদের দ্বারা প্রতিষ্ঠিত অনেক মুসলিম সাম্রাজ্য এবং রাজবংশের ফলস্বরূপ একাদশ এবং দ্বাদশ শতাব্দীতে ভারতে বড় আকারের পশতুন অভিবাসন শুরু হয়েছিল। পশতুনরাও ব্যবসায়ী, অফিসার, প্রশাসক, কূটনীতিক, ভ্রমণকারী, ধর্মীয় সাধক ও প্রচারক, ছাত্র হিসেবে এবং ভারতীয় শাসকদের সেনাবাহিনীতে সৈন্য হিসেবে এসেছে। অনেক ক্ষেত্রে, সমগ্র গোষ্ঠীর মধ্যে স্থানান্তর ও বসতি ঘটেছে। আজ, পাঠানরা সমগ্র ভারতের সর্বত্র বিচিত্রভাবে ছড়িয়ে ছিটিয়ে থাকা সম্প্রদায়ের একটি জনতা, যার বৃহত্তম জনসংখ্যা প্রধানত উত্তর ও মধ্য ভারতের সমভূমিতে বসতি স্থাপন করে। ১৯৪৭ সালে ভারত ভাগের পর তাদের অনেকেই পাকিস্তানে চলে যায়। ভারতীয় পাঠানদের সংখ্যাগরিষ্ঠ হল উর্দুভাষী সম্প্রদায়, যারা বংশ পরম্পরায় স্থানীয় সমাজে আত্তীকরণ করেছে। পাঠানরা ভারতের বিভিন্ন ক্ষেত্রে বিশেষত রাজনীতি, বিনোদন শিল্প এবং খেলাধুলায় প্রভাব ও অবদান রেখেছে।